2. ลักษณะการประกอบธุรกิจ

(1) ความเป็นมา

การจัดตั้งบริษัท

บริษัท ฮานา ไมโครอิเล็คโทรนิคส จำกัด (มหาชน) “ฮานา หรือ บริษัทฯ”
จดทะเบียนก่อตั้งขึ้นในวันที่ 28 กุมภาพันธ์ 2521 โดยนักธุรกิจชาวเนเธอร์แลนด์ชื่อ นายเอส วาย
ฮัน (MR.S.Y.HAN) ซึ่งได้เห็นวิวัฒนาการของ นาฬิกาอิเล็คโทรนิคส์ ซึ่งใช้ Light Emitting
Diode (LED) หรือตัวเปล่งแสงแสดงตัวเลขบอกเวลา ที่วางตลาด โดยบริษัท Texas
Instruments จึงก่อตั้งบริษัทเพื่อผลิตผลิตภัณฑ์ดังกล่าว โดยฮานา ได้รับการส่งเสริม
จากคณะกรรมการส่งเสริมการลงทุน ในการผลิต
เพื่อส่งออกส่วนประกอบภายในของนาฬิกาอิเล็คโทรนิคส์ (Modules for Electronic Digital
Watch) ส่วนประกอบเครื่องกลไกของนาฬิกา (Mechanical Watch Movement)
ส่วนประกอบภายในของเครื่องเล่นเกมส์ (Display Hand-Held Game) เครื่องคิดเลข
การประกอบ IC และ PCBและการพันคอยล์

ทุนจดทะเบียนแรกเริ่ม และ มูลค่าหุ้นแรกเริ่มที่ตราไว้

ฮานา จดทะเบียนแรกเริ่มด้วยทุนจดทะเบียน 5 ล้านบาท เมื่อวันที่ 28 กุมภาพันธ์ 2521 แบ่งเป็น
หุ้นสามัญ จำนวน 500,000 หุ้น มูลค่าที่ตราไว้หุ้นละ 10 บาท โดยเรียกชำระครั้งแรก ร้อยละ 25
ของมูลค่า ที่ตราไว้

ณ วันที่ 14 กันยายน 2543 ฮานาได้จดทะเบียนเปลี่ยนแปลงมูลค่าที่ตราไว้ของหุ้นจาก หุ้นละ 10
บาท เป็น หุ้นละ 5 บาท กับกระทรวงพาณิชย์

รายชื่อผู้เริ่มจัดตั้งบริษัท

  1. นายซุยหย่ำ แซ่หั่น

  2. นายปิยะ เลิศวนางกูร

  3. นางซิลวี่ ฮัน

การเปลี่ยนแปลงและพัฒนาการที่สำคัญในส่วนที่เกี่ยวกับการประกอบธุรกิจและการบริหารงานในระยะ5
ปี

สำนักงานเดิมของฮานาตั้งอยู่เลขที่ 21 ถนนศาลาแดง เขตบางรัก กรุงเทพมหานคร และโรงงาน
ตั้งอยู่เลขที่ 10/4 หมู่ 7 ถนนวิภาวดีรังสิต กรุงเทพมหานคร 10210 ใน พ.ศ. 2535
ฮานาได้ย้ายสำนักงานมาอยู่ ณ ที่เดียวกับ โรงงาน ในระยะแรก ฮานา
มีการผลิตตัวเปล่งแสงไดโอด (LED หรือ Light Emitting Diode) สำหรับนาฬิกาข้อมือ
ต่อมาจึงได้นำเทคโนโลยี LCD (Liquid Crystal Display) ขึ้นมาใช้แทนที่ LED
เนื่องจากใช้ไฟน้อยกว่า ทำให้แบตเตอรี่ ใช้งานได้นานกว่า
และผู้บริโภคหันมาให้ความนิยมแทนนาฬิกาชนิดกลไก อย่างไรก็ตาม ในปัจจุบัน ฮานา ได้หยุดทำการ
ผลิต LED และ LCD ที่ใช้สำหรับนาฬิกาข้อมือแล้ว แต่ยัง คงทำการผลิต LED ที่เรียกว่า SEVEN
SEGMENTS ซึ่งใช้ เป็นส่วนประกอบอุปกรณ์อิเล็คโทรนิคส์ เช่น คอมพิวเตอร์ เครื่องคำนวณ เป็นต้น
หลังจากนั้น ฮานาได้เป็นผู้ริเริ่มผลิต แผงวงจรอิเล็คโทรนิคส์ E-module
ซึ่งนำเทคโนโลยีวงจรอิเล็คโทรนิคส์ผนวกกับกลไกนาฬิกา มาพัฒนาเป็นเครื่อง นาฬิกาที่เรียกกันว่า
Quartz ซึ่งมีความเที่ยงตรงดีเยี่ยม ในพ.ศ. 2528 ได้จัดตั้ง ฮานา เซมิ
ซึ่งได้รับการส่งเสริมจาก คณะกรรมการ ส่งเสริมการลงทุนในการผลิต IC ต่อมาได้จัดตั้ง ฮานา
คอยล์เพื่อผลิตขดลวดไฟฟ้า ใช้สำหรับนาฬิกา อิเล็คโทรนิคส์ และใน พ.ศ. 2532 ได้ก่อตั้ง ฮานา
เทรดดิ้ง ขึ้น โดยนำเข้านาฬิกาสำเร็จรูปมาจำหน่ายในประเทศ

สำหรับการเปลี่ยนแปลงและพัฒนาการที่สำคัญของบริษัทและบริษัทย่อยในส่วนที่เกี่ยวกับการประกอบธุรกิจ
และการบริหารงานในระยะ 5 ปี ย้อนหลัง มีดังนี้

+-------+--------------------------------------------------------------+
| 2538  | โอแมค เซลล์ ซึ่งเป็นบริษัทย่อยของฮานา ได้เข้าซื้อหุ้นเพิ่มทุนของบริษัท แอสตรอน |
|       | กรุ๊ป จำกัด จำนวน 1,750,292 หุ้น (คิดเป็นร้อยละ 25.93 ของทุนจดทะเบียน) |
|       | เป็นจำนวนเงินทั้งสิ้น 60,000,009.76 เหรียญฮ่องกง (ประมาณ 195 ล้านบาท) |
|       | บริษัท แอสตรอน กรุ๊ป จำกัด เป็นผู้ผลิต PCB ที่ใช้เทคโนโลยีสูง              |
|       | ซึ่งจำเป็นต้องใช้ในการประกอบ COB และ SMT (Surface Mounted         |
|       | Technology) ของ ฮานา ไมโคร                                   |
+-------+--------------------------------------------------------------+
| 2539  | โอแมคเซลล์ ได้จำหน่ายหุ้นสามัญของบริษัท แอสตรอน กรุ๊ป จำกัดทั้งหมดจำนวน   |
|       | 1,750,292 หุ้น ให้แก่ บริษัท เฟลคทรอนิคส์ อินเตอร์เนชั่นแนล จำกัด         |
|       | (Flextronics International Limited) ในราคา 11,668,000        |
|       | เหรียญสหรัฐ (ประมาณ 295 ล้านบาท) โดยมีกำไรจาการ ขายเงินลงทุน       |
|       | ดังกล่าว 72.65 ล้านบาท โดยมีเงื่อนไขว่าอาจได้รับเพิ่มเติมอีก              |
|       | ซึ่งขึ้นอยู่กับผลการดำเนินงานของ บริษัท แอสตรอน กรุ๊ป จำกัด               |
|       | จากการที่บริษัทจำหน่ายหุ้นสามัญดังกล่าว บริษัทจึงต้องหาสถานที               |
|       | ่แห่งใหม่เพื่อการลงทุน จึงได้ลงทุนในประเทศจีน จัดตั้ง ฮานา เซี่ยงไฮ้         |
|       | ขึ้นเพื่อประกอบชิ้นส่วน อิเล็คโทรนิคส์ที่ใช้แรงงานสูง                       |
+-------+--------------------------------------------------------------+
|       | ฮานา เซมิได้ ซื้อหุ้นใน ฮานา เทคโนโลยี่ ซึ่งเป็นบริษัทในฮ่องกง จาก Swire   |
|       | Pacific Ltd. โดยมีมูลค่าไม่เกิน 70.75 ล้านเหรียญสหรัฐ โดยในการถือหุ้นนั้น |
|       | ฮานา เซมิ ได้จัดตั้งบริษัทย่อย 2 บริษัทซึ่งฮานา เซมิ ถือหุ้น 100% คือ ฮานา    |
|       | เซมิ โฮลดิ้งส์ และ ฮานา เซมิ อินเตอร์ เพื่อเข้าถือ หุ้นใน ฮานา เทคโนโลยี   |
|       | โดยฮานาได้ทำการซื้อและรวมผลการดำเนินงานของ ฮานา เทคโนโลยี         |
|       | ในงบการเงินรวมในวันที่ 5 มี.ค.2539                                |
+-------+--------------------------------------------------------------+
| 2540  | ฮานา ได้ทำการจำหน่ายเงินลงทุนในบริษัทร่วม โดยขายหุ้นสามัญจำนวน         |
|       | 1,500,000 หุ้น ที่ถืออยู่ในบริษัท แอ็ดเฟล็กซ (ไทยแลนด์) จำกัด ในราคา      |
|       | 2,750,000 เหรียญดอลล่าร์สหรัฐ คิดเป็นยอดประมาณ 96.25 ล้านบาท (ณ     |
|       | เดือน กันยายน อัตรา แลกเปลี่ยน 1 เหรียญดอลล่าร์ สหรัฐเท่ากับ 35 บาท)    |
|       | โดยมีกำไรจาการขายเงินลงทุน ดังกล่าวประมาณ 91 ล้านบาท               |
+-------+--------------------------------------------------------------+
|       | ฮานา ได้ทำการลดทุนจดทะเบียนของบริษัทจากเดิม 400 ล้านบาท เป็น 385.35  |
|       | ล้านบาท และเพิ่มทุนจดทะเบียนของบริษัทจาก 385.35 ล้านบาทเป็น 1,000     |
|       | ล้านบาท และได้ทำการการออกหุ้นสามัญใหม่จำนวน 37,011,800 หุ้น          |
|       | ให้กับผู้ถือหุ้นเดิมในอัตราส่วน 1 หุ้นใหม่ต่อ 1 หุ้นเดิม ในราคาหุ้นละ 10 บาท    |
|       | ซึ่งบริษัทได้จดทะเบียนเพิ่มทุนที่ออก และ เรียกชำระแล้ว                    |
|       | จากการออกหุ้นสามัญใหม่จำนวน 370,118,000 บาท                      |
|       | กับกระทรวงพาณิชย์ในเดือนมกราคม 2541                              |
+-------+--------------------------------------------------------------+
|       | บริษัท ฮานา เซมิคอนดักเตอร์ (กรุงเทพ) จำกัด                         |
|       | ซึ่งเป็นบริษัทย่อยจำหน่ายเงินลงทุนของบริษัทฯ โดยการขายหุ้นสามัญจำนวน       |
|       | 64,500 หุ้น ที่บริษัท ฯ ได้ถืออยู่ใน บริษัท โรห์ม ฮาน่า อีเล็คโทรนิคส์ จำกัด    |
|       | ในราคาซื้อขายทั้งสิ้น 14,000,000 บาท ให้กับบริษัท โรห์ม จำกัด            |
+-------+--------------------------------------------------------------+
| 2541  | ฮานา ได้ทำการจัดตั้งบริษัทย่อยซึ่งถือหุ้น 100% จำนวน 4 แห่ง               |
|       | ทั้งนี้เพื่อช่วยอำนวยความสะดวก ในการจัดซื้อและการทำธุรกิจในอนาคตของกลุ่ม   |
|       | บริษัทย่อยทั้ง4 แห่งได้แก่ บริษัท ฮานา เทคโนโลยี่ กรุ๊ป ลิมิเต็ด บริษัท ฮานา    |
|       | เทคโนโลยี่ โฮลดิ้ง ลิมิเต็ด บริษัท เอไอที อินเตอร์เนชั่นแนล จำกัด บริษัท      |
|       | แอดแวนส์ เทคโนโลยี่ อินเตอร์คอนเนค อิงค์ จำกัด                       |
+-------+--------------------------------------------------------------+
|       | ฮานา ได้ทำการเข้าซื้อสินทรัพย์จำพวกสิทธิบัตร ที่เกี่ยวข้องกับการผลิตวัตถุดิบ     |
|       | และสินทรัพย์ ประเภทเครื่องจักรและเงินทุนหมุนเวียน (ประกอบด้วย           |
|       | สินค้าสำเร็จรูป, สินค้าระหว่างทำ, วัตถุดิบและลูกหนี้การค้า)                |
|       | ซึ่งรวมมูลค่าสินทรัพย์ทั้งสิ้นจำนวน 5,000,000 เหรียญสหรัฐ จากบริษัท โอลิน    |
|       | คอเปอร์เรชั่นจำกัด เพื่อใช้ในการผลิตวัตถุดิบ จำพวกโลหะ สำหรับใช้ใน        |
|       | อุตสาหกรรมเซมิ คอนดักเตอร์ ทั้งนี้บริษัทฯ ได้ทำธุรกรรมดังกล่าวผ่านบริษัทย่อย   |
|       | คือ บริษัท เอไอที อินเตอร์ เนชั่นแนล จำกัด และบริษัท แอดแวนส์ เทคโนโลยี่   |
|       | อินเตอร์คอนเนค อิงค์ จำกัด                                        |
+-------+--------------------------------------------------------------+
| 2542  |   ฮานา ได้ทำการซื้อโรงงานที่โอไฮโอ สหรัฐอเมริกา และจัดตั้งบริษัทย่อย คือ   |
|       |   บริษัท ฮานา ไมโครดิสเพลย์ เทคโนโลยี่ จำกัด เพื่อทำการผลิต LCOS       |
|       |   (Liquid Crystal on Silicon)                                |
|       |   ซึ่งใช้เป็นชิ้นส่วนประกอบจอภาพโทรทัศน์ขนาดใหญ่ จอภาพคอมพิวเตอร์        |
|       |   และอุปกรณ์ multimedia projector                              |
+-------+--------------------------------------------------------------+
|       |   ฮานา ได้ทำการยกเลิกสาขาโรงงานที่อยุธยาของบริษัท ฮานา เซมิคอนดักเตอร์ |
|       |   (กรุงเทพ) จำกัด และทำการจัดตั้งบริษัท ฮานา เซมิคอนดักเตอร์ (อยุธยา)   |
|       |   จำกัด ซึ่งได้ดำเนินการจดทะเบียน จัดตั้ง                             |
|       |   บริษัทกับกระทรวงพาณิชย์เป็นที่เรียบร้อยแล้วเมื่อเดือน สิงหาคม 2542        |
|       |                                                              |
|       |   ฮานา ได้ทำการรวมกิจการระหว่างบริษัท ฮานา เทคโนโลยี่ จำกัด (HTL)    |
|       |   บริษัท แอดแวนซ์ เทคโนโลยี่ อินเตอร์คอนเน็ค อิงค์ จำกัด (ATI) และบริษัท  |
|       |   เอ ไอ ที อินเตอร์เนชั่นแนล จำกัด (AIT) กับบริษัท แอดแวนซ์            |
|       |   ไมโครโทรนิคส์ เทคโนโลยี่ (มอริเชียส) ลิมิเต็ด (AMT) ซึ่งมีฐานการผลิต    |
|       |   อยู่ที่ Batam ประเทศอินโดนีเซีย โดยทำการแลกเปลี่ยนหุ้นกัน กล่าวคือ       |
|       |   จำนวนหุ้นร้อยละ 100 ของบริษัท ฮานา เทคโนโลยี่ โฮลดิ้ง จำกัด          |
|       |   (เป็นบริษัทย่อยที่ถือหุ้น ร้อยละ 100 ใน HTL, ATI, AIT )              |
|       |   จะถูกแลกกับจำนวนหุ้นร้อยละ 43 ของบริษัท แอดแวนซ์ ไมโครโทรนิคส์       |
|       |   เทคโนโลยี่ (มอริเชียส) จำกัด และ ฮานา ไมโครจะเข้า เป็นผู้ถือ หุ้นร้อยละ |
|       |   43 ในบริษัทร่วมแห่งใหม่นี้ การทำสัญญาการรวมกิจการดังกล่าว             |
|       |   ได้เสร็จสิ้นเป็นทางการเมื่อ 31 ธันวาคม 2542                        |
|       |   และบริษัทร่วมแห่งใหม่นี้จะถูกใช้ชื่อว่า บริษัท แอดแวนซ์ อินเตอร์ คอนเนค     |
|       |   เทคโนโลยี่ จำกัด ทั้งนี้การทำรายการดังกล่าวส่งผลให้เกิดการ ขยายขนาดของ |
|       |   การทำธุรกิจ ประกอบและทดสอบ แผงวงจรไฟฟ้า                       |
|       |   ซึ่งคาดว่าจะมียอดขายประมาณ 300 ล้านเหรียญสหรัฐในปี 2543 รวมทั้ง AMT  |
|       |   จะดำเนินการจดทะเบียนหุ้น ในตลาดหลักทรัพย์ ต่างประเทศ ในปีนี้ด้วยเช่นกัน  |
+-------+--------------------------------------------------------------+

+-------+--------------------------------------------------------------+
| 2543  |   มีการสร้างโรงงานใหม่เพิ่มอีกหนึ่งโรง มูลค่าประมาณ 5 ล้านเหรียญสหรัฐ     |
|       |   ในพื้นที่ของโรงงานลำพูน ซึ่งจะแล้วเสร็จประมาณไตรมาสที่ 1 ปี 2544       |
|       |   หลังจากการก่อสร้างแล้วเสร็จ โรงงานจะมีพื้นที่ผลิตเพิ่มขึ้นอีก 8,000        |
|       |   ตารางเมตร และ สามารถเพิ่มกำลังการผลิตเป็นสองเท่า                 |
+-------+--------------------------------------------------------------+

ภาพรวมการประกอบธุรกิจ

บริษัท ฮานา ไมโครอิเล็คโทรนิคส จำกัด (มหาชน) และ
บริษัทย่อยดำเนินกิจการหลักในส่วนงานเดียว คือ ธุรกิจประกอบและจำหน่ายชิ้นส่วนอิเล็คโทรนิคส์
โดยมีส่วนงานทางภูมิศาสตร์หลักในประเทศไทย ฮ่องกง สหรัฐอเมริกา และ จีน
(รายละเอียดแสดงไว้ในหมายเหตุประกอบงบการเงิน 25) โดยมีโครงสร้างของ บริษัทใหญ่ และ
บริษัทย่อย ดังต่อไปนี้

กลุ่มบริษัท ฮานา

 

โครงสร้างรายได้ 

(หน่วย : ล้านบาท)

+------------+---------+-------+------+----+------+----+------+----+
| ผลิตภัณฑ์     | ดำเน    | %     | 2541 |    | 2542 |    | 2543 |    |
|            | ินงานโดย | การถ  |      |    |      |    |      |    |
|            |         | ือหุ้นขอ |      |    |      |    |      |    |
|            |         | งบริษัท |      |    |      |    |      |    |
+------------+---------+-------+------+----+------+----+------+----+
|            |         |       | ร    | %  | ร    | %  | ร    | %  |
|            |         |       | ายได้ |    | ายได้ |    | ายได้ |    |
+------------+---------+-------+------+----+------+----+------+----+
| IC         | HS –    | 100%  | 756  | 9  | 960  | 11 | 1    | 21 |
| ASSEMBLY   | AYT     |       |      |    |      |    | ,524 |    |
|            |         | 100%  | 4    | 51 | 3    | 44 |      | -  |
|            | HTL     |       | ,377 |    | ,827 |    | -*   |    |
+------------+---------+-------+------+----+------+----+------+----+
| CAPTIVE    | HS –    | 100%  | 781  | 9  | 1    | 12 | 2    | 29 |
| LINES      | BKK     |       |      |    | ,045 |    | ,105 |    |
+------------+---------+-------+------+----+------+----+------+----+
| PCBA       | HM      | 100%  | 2    | 30 | 2    | 33 | 3    | 49 |
|            |         |       | ,615 |    | ,911 |    | ,565 |    |
|            | HM      |       |      |    |      |    |      |    |
|            | S       |       |      |    |      |    |      |    |
|            | HANGHAI |       |      |    |      |    |      |    |
+------------+---------+-------+------+----+------+----+------+----+
| LCOS       | HMT     | 100%  | -    | -  | -    | -  | 113  | 1  |
| ASSEMBLY   |         |       |      |    |      |    |      |    |
+------------+---------+-------+------+----+------+----+------+----+
| รวม        |         |       | 8    | 1  | 8    | 1  | 7    | 1  |
|            |         |       | ,529 | 00 | ,742 | 00 | ,307 | 00 |
+------------+---------+-------+------+----+------+----+------+----+

หมายเหตุ* : ยอดขายของบริษัท ฮานา เทคโนโลยี จำกัด เป็นศูนย์ในปี 2543
เนื่องจากบริษัทฯไม่ได้นำบริษัทดังกล่าวมารวมในงบการเงินรวมของบริษัทอีกต่อไป

HS-BKK = Hana Semiconductor (BKK) Co., Ltd.

HS-AYT = Hana Semiconductor (Ayutthaya) Co., Ltd.

HM SHANGHAI = Hana Microelectronics Limited (Shanghai)

HMT = Hana Microdisplay Technologies

HTL = Hana Technologies Limited

HM = Hana Microelectronics Public Co., Ltd.

นโยบายในการแบ่งการดำเนินงานของบริษัทในกลุ่ม

ธุรกิจหลักของกลุ่มบริษัท คือ ประกอบและจำหน่ายชิ้นส่วนอิเล็คโทรนิคส์
ซึ่งสามารถแบ่งการดำเนินงานได้ ดังนี้ ผลิตภัณฑ์ PCBA ผลิตที่โรงงานลำพูน และ เซี่ยงไฮ้
ประกอบ และ ทดสอบการทำงานของ IC ที่ โรงงานอยุธยา และ โรงงานของบริษัทร่วม “AIT”
ในประเทศ ฮ่องกง และ Batam หน่วยประกอบผลิตภัณฑ์เฉพาะอย่าง ซึ่งผลิต LED และ
Opto-Coupler ดำเนินงานที่โรงงานกรุงเทพฯ

ลักษณะของผลิตภัณฑ์หรือบริการ

1. ฮานา

(1) การประกอบ COB

การประกอบ COB เป็นการประกอบ DIE ลงบน PCB โดยตรง โดยไม่ต้องนำ DIE มาทำเป็น
Package ก่อน ซึ่งทำให้ลดขั้นตอนและต้นทุนในการผลิตผลิตภัณฑ์ วิธีการนี้จะเหมาะกับผลิตภัณฑ์
ที่ใช้แผงวงจรไฟฟ้าน้อยชิ้น เช่น เครื่องใช้ในครัวเรือน สินค้าอุปโภคบริโภคบางชนิด
อุปกรณ์สื่อสารโทรคมนาคม และเครื่องมือทางการแพทย์ เป็นต้น

(2) การประกอบ PCBA

การประกอบ PCBA เป็นการประกอบ IC และ ชิ้นส่วนอิเล็คโทรนิคส์อื่นๆ ลงบน PCB
โดยการประกอบจะใช้เครื่องจักร ซึ่งต้องการความละเอียดสูง ในการจับวาง IC และ
ชิ้นส่วนอิเล็คโทรนิคส์อื่นๆ ลงบน PCB ซึ่งฮานาได้ลงทุนซื้อเครื่องจักร Pick and Place
ซึ่งมีความแม่นยำสูงมาใช้ในการประกอบนี้ PCBA ที่ประกอบเสร็จ
แล้วจะถูกนำมาใช้เป็นชิ้นส่วนในเครื่องใช้ไฟฟ้า และอิเล็คโทรนิคส์ต่างๆ

(3) การผลิตคอยล์ (Micro Coil Winding)

คอยล์จะถูกใช้เป็นชิ้นส่วนในเครื่องใช้ไฟฟ้า และ
อิเล็คโทรนิคส์เพื่อใช้ในการแปลงพลังไฟฟ้าเป็นพลังกลเพื่อขับเคลื่อนชิ้นส่วนของเครื่องใช้ไฟฟ้า
และอิเล็คโทรนิคส์ โดยผลิตภัณฑ์หลัก ได้แก่

-   ขดลวดที่ใช้ในอุปกรณ์โทรคมนาคม (Telecommunication Coils ,smart card)

    ขดลวดในกลุ่มนี้ส่วนมากมีขนาดใหญ่ซึ่งใช้ในตัว Relay ตัวเหนี่ยวนำ (Inductors) และ
    ในหม้อแปลงไฟฟ้า

(4) การผลิต Electronic Module (E-Module)

E-Module เป็นชิ้นส่วนอิเล็คโทรนิคส์ซึ่งควบคุมการทำงานของเครื่องนาฬิกาควอทซ์ การผลิต
E-Module ทำโดยการประกอบและเชื่อม DIE/IC Crystal คอยล์ และ Trimmer ลงบน PCBA
โดยเป็นการผลิตที่เน้นในเรื่องของเงินทุนมากกว่าแรงงาน

ทั้งนี้ ผลิตภัณฑ์ต่างๆ ดังกล่าวข้างต้น อันได้แก่ COB PCBA คอยล์ และ E-Module
จะถูกใช้เป็นชิ้นส่วนในเครื่องใช้ไฟฟ้า และอิเล็คโทรนิคส์ต่างๆ เช่น

อุปกรณ์ป้องกันการคัดลอกซอฟแวร์

สมาร์ทการ์ด ซึ่งใช้ในการโทรคมนาคม การบันเทิง และการควบคุมการใช้ครื่องใช้ไฟฟ้าต่าง ๆ

Identification Devices เป็นอุปกรณ์ขนาดเล็กที่ใช้สำหรับการนับโดยอัตโนมัติ เช่น
ด่านเก็บเงิน อัตโนมัติ ด่านเก็บเงินเล่นสกี และในเครื่องกันขโมยรถยนต์

Radio Frequency Controlled Timing Devices
เป็นอุปกรณ์ที่สามารถปรับเวลานาฬิกาได้จากคลื่นวิทยุ
และการเปลี่ยนเวลาในฤดูร้อนของประเทศในยุโรปได้โดยอัตโนมัติ

วงจรควบคุมการทำงานของนาฬิกาข้อมือชนิดบอกเวลาด้วยเข็ม

ขดลวดไฟฟ้าใช้ใน Disk Drives ของเครื่องคอมพิวเตอร์

วงจรอิเล็คโทรนิคส์ควบคุมการทำงานของกล้องถ่ายรูป

วงจรเพิ่มหน่วยความจำในอุตสาหกรรมคอมพิวเตอร์

2. ฮานาเซมิ อยุธยา

ประกอบธุรกิจรับจ้างประกอบ และทดสอบแผงวงจรไฟฟ้า หลักๆ ดังนี้

(1) ผลิตและทดสอบการทำงานของ IC

การห่อหุ้ม IC คือ กระบวนการนำพลาสติกมาห่อหุ้ม DIE โดยพลาสติกจะทำหน้าที่เป็น
ตัวกลางที่ช่วยป้องกัน DIE จากความชื้นและสภาพแวดล้อมภายนอก และช่วยเพิ่มอายุการใช้งาน
ขั้นตอนการห่อหุ้ม IC จะเริ่มจากการแยก DIE ออกจาก Wafer ที่ลูกค้าส่งมาให้ แล้วจึงเชื่อม
DIE เข้ากับขาหรือ Lead Frame และหุ้มด้วยพลาสติก หลังจากนั้นจึงนำ IC
ที่ห่อหุ้มเสร็จแล้วมาตรวจสอบ ด้วยตาเปล่าและด้วยอุปกรณ์ตรวจสอบ อีเล็คโทรนิคส์
แล้วจึงส่งให้กับลูกค้าหรือลูกค้าของลูกค้าอีกทอดหนึ่งโดยตรง

(2) ทำการพัฒนา ผลิตภัณฑ์ใหม่ๆ หลายประเภท เช่น

  air-cavity package ใช้สำหรับเทคโนโลยี่ล่าสุดของระบบผ่านดาวเทียม

  chip-scale package (CSP) ใช้สำหรับเครื่องพริ้นเตอร์

SC70 (5DCK) package ใช้สำหรับอุตสาหกรรมโทรคมนาคม

SOT23 5L package ใช้สำหรับอุตสาหกรรมโทรคมนาคม

3. ฮานาเซมิ (กรุงเทพฯ)

(1) การประกอบ LED

LED คือ ส่วนประกอบที่ใช้ในอุปกรณ์ทุกชนิดที่มีหน้าปัดเป็นแบบตัวเลขเปล่งแสง โดยปกติ
มักจะพบอุปกรณ์ที่ใช้หลอดนีออนเป็นตัวให้แสง แต่การใช้ LED
จะสามารถทำให้ลดขนาดของอุปกรณ์นั้นลงได้อย่างมาก
นอกจากนั้นยังกินไฟน้อยและมีอายุการใช้งานที่ยืนยาวกว่า ด้วยคุณลักษณะพิเศษเหล่านี้
ทำให้ตลาดสินค้า LED มีการเติบโตอย่างสม่ำเสมอตลอดมา

(2) การประกอบ Opto Coupler

Opto Coupler เป็น IC ซึ่งทำหน้าที่เป็น Switching Circuits เป็นตัวควบคุมส่วนประกอบ
แผงวงจร เสมือน Switch เปิดปิด แต่ใช้แสงเป็นกลไกในการควบคุมการทำงาน

ทั้งนี้ ผลิตภัณฑ์ต่างๆ ดังกล่าวข้างต้น อันได้แก่ IC LED และ Opto Coupler
ชิ้นส่วนในเครื่องใช้ไฟฟ้า และอิเล็คโทรนิคส์สำหรับอุตสาหกรรมต่างๆ เช่น

+---------------------+------------------------------------------------+
| -   คอมพิวเตอร์       | PC, Work Station, Mainframe                    |
+---------------------+------------------------------------------------+
| -                   | TV, VDO, เครื่องเสียง และเครื่องใช้ไฟฟ้าต่างๆ          |
|   เครื่องใช้อิเล็คทรอนิกส์ |                                                |
+---------------------+------------------------------------------------+
| -   โทรคมนาคม สื่อสาร | โทรศัพท์ โทรศัพท์มือถือ ระบบในดาวเทียม เครื่องโทรสาร    |
+---------------------+------------------------------------------------+
| -   ยานพาหนะ        | ระบบ ABS ควบคุมเครื่องยนต์ เครื่องอิเล็คทรอนิกส์ ต่างๆ    |
|                     | ในรถยนต์                                        |
+---------------------+------------------------------------------------+
| -   การบันเทิง        | เครื่องเล่นเกมส์อิเล็คทรอนิกส์ต่างๆ                     |
+---------------------+------------------------------------------------+

(3) การประกอบ Piranha

Piranha เป็นตัวแสดงผลซึ่งเป็นชิ้นส่วนที่ใช้กับผลิตภัณฑ์ยานยนตร์ในสหรัฐอเมริกา และ ยุโรป
โดยลักษณะการใช้งานเป็นส่วนประกอบไฟท้ายและแผงหน้าปัดของยานยนตร์

(4) การประกอบ Stellex

Stellex เป็นผลิตภัณฑ์สำหรับขยายหรือแปลงสัญญาณคลื่นในย่านความถี่ Microwave เช่น
อุปกรณ์ขยายหรือแปลงสัญญาณของระบบดาวเทียม

(5) การประกอบ Burr Brown

Burr Brown เป็น IC ประเภทหนึ่งใช้สำหรับขยายแรงดันไฟฟ้ากำลังตำ่ ประกอบอยู่ใน
แผงวงจรไฟฟ้า (PCBA) ของอุปกรณ์อิเล็คโทรนิคส์ทั่วไป เช่น คอมพิวเตอร์, อุปกรณ์การแพทย์

4. ฮานา เซี่ยงไฮ้

จัดตั้งขึ้นในประเทศจีน เพื่อการผลิตชิ้นส่วนอิเล็คโทรนิคส์ ทั้งนี้มีการย้ายสายการ ผลิตจากโรงงานที่
DOUMEN ประเทศจีน ซึ่งทำการผลิต COB , R.C.C LOCK (นาฬิการะบบตั้งเวลาโดยใช้
สัญญาณวิทยุ) E-MODULE และ Q.A.MOVEMENTS มาผลิตที่โรงงานแห่งนี้ในเดือนกันยายน 2539
โดยสายการผลิตที่ย้ายมา มี COB และ E-MODULE เท่านั้น ( R.C.CLOCK และ
Q.A.MOVEMENTS ยกเลิกการผลิตไปแล้ว) และ มีการย้ายสายการผลิต E-MODULE
ครึ่งแรกจากโรงงานที่ จังหวัดลำพูน มาผลิตที่โรงงานแห่งนี้ตั้งแต่ไตรมาสที่2ของปี 2539
และย้ายสายการผลิต E-MODULE ครึ่งหลังมาที่โรงงานแห่งนี้ในปี 2540
และได้โอนย้ายสายการผลิตคอยล์จากโรงงานที่กรุงเทพ

5. ฮานา ไมโครดิสเพลย์ เทคโนโลยี่ อิงค์

เป็นบริษัทที่จัดตั้งขี้นในสหรัฐอเมริกา เพื่อทำการผลิต LCOS (Liquid Crystal on Silicon)
ซึ่งใช้เป็นชิ้นส่วน ประกอบจอภาพโทรทัศน์ขนาดใหญ่ จอภาพคอมพิวเตอร์ และอุปกรณ์ multimedia
projector โดยมีฐานการผลิตอยู่ที่ Twinsburg Ohio ประเทศสหรัฐอเมริกา

6. ฮานา เทรดิ้ง

ตั้งขึ้นเพื่อประกอบธุรกิจนำเข้าและจำหน่ายนาฬิกาสำเร็จรูป ปัจจุบัน ได้หยุดการประกอบธุรกิจ
ชั่วคราว โดยได้หยุดดำเนินการเมื่อเดือนกันยายน 2539

7. โอแมค เซลล์

ตั้งขึ้นเพื่อรับผิดชอบในด้านการตลาดและการจำหน่ายผลิตภัณฑ์ของฮานาในตลาดโลก
โดยบริษัทตั้งอยู่ที่เกาลูน ประเทศฮ่องกง

8. ฮานา ไมโคร อินเวสเมนท์

เป็นบริษัทที่จัดตั้งขึ้นใน ประเทศ บริติช เวอร์จิ้น ไอส์แลนด์ เพื่อประกอบธุรกิจการลงทุน

9. ฮานา ไมโคร อินเตอร์

เป็นบริษัทที่จัดตั้งขึ้นใน ประเทศ บริติช เวอร์จิ้น ไอส์แลนด์
เพื่อประกอบธุรกิจการจำหน่ายชิ้นส่วนอิเล็คโทรนิคส์ โดยผลิตภัณฑ์ที่จำหน่ายเป็นของ ฮานา เซี่ยงไฮ้

10. ฮานา เทคโนโลยี่ กรุ๊ป

เป็นบริษัทที่จัดตั้งขึ้นที่ประเทศ เคย์แมน เพื่อประกอบธุรกิจการจัดซื้อและการลงทุน

11. ฮานา เทคโนโลยี อินเวสท์เมนท์

เป็นบริษัทที่จัดตั้งขึ้นที่ประเทศเคย์แมน เพื่อประกอบธุรกิจการร่วมลงทุน

12. ฮานา เซมิ อินเตอร์

เป็นบริษัทที่จัดตั้งขึ้นใน ประเทศ บริติช เวอร์จิ้น ไอส์แลนด์ เพื่อประกอบธุรกิจการลงทุน

13. ฮานา เซมิ โฮลดิ้งส์

เป็นบริษัทที่จัดตั้งขึ้นใน ประเทศ บริติช เวอร์จิ้น ไอส์แลนด์ ประกอบธุรกิจการลงทุน

14. ฮานา เซมิคอนดักเตอร์ อินเวสเมนท์

เป็นบริษัทที่จัดตั้งขึ้นใน ประเทศ บริติช เวอร์จิ้น ไอส์แลนด์ เพื่อประกอบธุรกิจการลงทุน

15. ฮานา ไมโครอิเล็คโทรนิคส อิงค์

ตั้งขึ้นเพื่อรับผิดชอบในด้านการตลาดและการจำหน่ายผลิตภัณฑ์ของฮานาในตลาดสหรัฐอเมริกา

16. ฮานา เซมิ เอ็นเตอร์ไพรซ์

เป็นบริษัทที่จัดตั้งขึ้นใน ประเทศ บริติช เวอร์จิ้น ไอส์แลนด์ เพื่อประกอบธุรกิจการลงทุน

หมายเหตุ เนื่องด้วย การทำสัญญาการรวมกิจการระหว่าง บริษัท ฮานา เทคโนโลยี่ จำกัด (HTL)
บริษัท แอดแวนซ์ เทคโนโลยี่ อินเตอร์คอนเน็ค อิงค์ จำกัด (ATI) และบริษัท เอ ไอ ที
อินเตอร์เนชั่นแนล จำกัด (AIT) กับบริษัท แอดแวนซ์ ไมโครโทรนิคส์ เทคโนโลยี่ (มอริเชียส)
ลิมิเต็ด (AMT) ได้เสร็จสิ้นเป็นทางการ เมื่อ 31 ธันวาคม 2542 ทำให้กลุ่มบริษัท ฮานา
มีการเปลี่ยนแปลง โดย บริษัทฮานา เทคโนโลยี่ื โฮลดิ้ง จำกัด (รวมทั้งบริษัทย่อยที่ฮานา
เทคโนโลยี่ โฮลดิ้ง ถือหุ้นร้อยละ 100 คือ HTL, ATI, AIT ) จะไม่รวมอยู่ในกลุ่มฮานา

สิทธิหรือข้อจำกัดในการประกอบธุรกิจ

(1) บัตรส่งเสริมการลงทุน

โรงงานที่จังหวัดลำพูน

1) ฮานาได้รับสิทธิพิเศษทางภาษีอากร ภายใต้พระราชบัญญัติส่งเสริมการลงทุน พ.ศ. 2520
ออกให้โดยคณะกรรมการส่งเสริมการลงทุน ตามบัตรส่งเสริมเลขที่ 8010/2536 ลงวันที่ 29
กรกฎาคม 2536 ทั้งนี้ภายใต้ เงื่อนไขที่กำหนดบางประการ สิทธิพิเศษดังกล่าว ประกอบด้วย

1. ได้รับยกเว้นอากรขาเข้าสำหรับเครื่องจักร ตามที่คณะกรรมการพิจารณาอนุมัติ

2. ได้รับยกเว้นภาษีเงินได้นิติบุคคลสำหรับกำไรสุทธิ เป็นระยะเวลา 8 ปี นับตั้งแต่วันที่เริ่ม
มีรายได้จากการ ประกอบกิจการ

3.
ได้รับยกเว้นไม่ต้องนำเงินปันผลจากกิจการที่ได้รับการส่งเสริมนี้ไปรวมคำนวณเพื่อเสียภาษีเงินได้นิติบุคคล

4. ได้รับลดหย่อนภาษีเงินได้นิติบุคคลสำหรับกำไรสุทธิในอัตราร้อยละ 50
ของอัตราปกติเป็นระยะเวลา 5 ปี
นับแต่วันที่พ้นกำหนดระยะเวลาที่ได้รับยกเว้นภาษีเงินได้นิติบุคคลตามข้อ 2

5. ได้รับอนุญาตให้หักเงินได้พึงประเมินเป็นจำนวนเท่ากับร้อยละ 5
ของรายได้ที่เพิ่มขึ้นจากปีก่อนจากการส่งออกเป็นระยะเวลา 10 ปี
นับแต่วันที่มีรายได้จากการประกอบกิจการนั้น

6. ได้รับยกเว้นอากรขาเข้าสำหรับวัตถุดิบและวัสดุจำเป็นที่นำเข้ามาจากต่างประเทศ
เพื่อใช้ในการผลิตเพื่อการส่งออกเป็นระยะเวลา 5 ปี นับจากวันนำเข้าครั้งแรก

7. ได้รับอนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละ 25
ของเงินลงทุน นอกเหนือไปจากการหักค่าเสื่อมราคาตามปกติ

สิทธิพิเศษทางภาษีอากร จะหมดอายุในวันที่ 5 ม.ค.2545

สำหรับเงื่อนไขบางประการ สามารถสรุปสาระสำคัญได้ ดังนี้

1. ที่ดินที่จะได้รับอนุญาตให้ถือกรรมสิทธิ์ตามบัตรส่งเสริม จะต้องใช้เพื่อประกอบ
กิจการที่ได้รับการส่งเสริมเท่านั้น เว้นแต่จะได้รับอนุญาตเป็นหนังสือจากคณะกรรมการก่อน

2. จะต้องไม่ใช้หรือยินยอมให้ช่างฝีมือหรือผู้ชำนาญการซึ่งเป็นคนต่างด้าวที่ผู้ได้รับ
การส่งเสริมได้รับอนุญาตให้นำเข้ามาในประเทศเพื่อประโยชน์แก่กิจการที่ได้รับการส่งเสริมนั้นไปประกอบอาชีพหรือปฏิบัติหน้าที่อื่นใดนอกเหนือขอบเขตหน้าที่ของตำแหน่งที่ได้รับอนุมัติจากคณะกรรมการ
เว้นแต่จะได้รับความเห็นชอบ จากคณะกรรมการ และ
เมื่อช่างฝีมือหรือผู้ชำนาญการผู้ใดพ้นจากตำแหน่งหน้าที่ดังกล่าว จะต้องแจ้งให้สำนักงาน
ทราบภายใน 15 วัน นับแต่วันที่ผู้นั้นพ้นจากตำแหน่ง

3. จะต้องจัดให้มีและใช้ระบบป้องกันและควบคุมมิให้เกิดผลเสียหายต่อคุณภาพ
สิ่งแวดล้อมหรือที่จะก่อให้เกิดอันตรายหรือความเดือดร้อนรำคาญแก่ผู้อยู่ใกล้เคียง
โดยมีการรับรองจากกระทรวง อุตสาหกรรมหรือสถาบันที่ส่วนราชการที่เกี่ยวข้องให้ความเห็นชอบ

4. จะต้องมีทุนจดทะเบียนรวมโครงการเดิมไม่น้อยกว่า 267,750,000 บาท
โดยจะต้องชำระเต็มมูลค่าหุ้นก่อนวันเปิดดำเนินการ

5. จะต้องดำเนินการตามสาระสำคัญของโครงการที่ได้รับการส่งเสริมในเรื่องดังต่อไปนี้

5.1 ชนิดผลิตภัณฑ์ เครื่องนาฬิกาอิเล็คโทรนิคส์ ส่วนประกอบกลไกนาฬิกา และ
แผงวงจรอิเล็คโทรนิคส์

5.2 ขนาดของกิจการ มีกำลังผลิตดังนี้

- เครื่องนาฬิกาอิเล็คโทรนิคส์ ปีละประมาณ 21 ล้านชิ้น

- ส่วนประกอบกลไกนาฬิกา ปีละประมาณ 3 ล้านชิ้น

- แผงวงจรอิเล็คโทรนิคส์ ปีละประมาณ 18 ล้านชิ้น

5.3 กรรมวิธีการผลิต ตามโครงการที่เสนอขอรับการส่งเสริมและคณะกรรมการอนุมัติ

5.4 จะต้องส่งเสริมผลิตภัณฑ์ที่ผลิตหรือประกอบได้ออกไปจำหน่ายต่างประเทศทั้งสิ้น

5.5 จะต้องเร่งรัดการฝึกอบรม และ สนับสนุนคนไทยให้สามารถปฏิบัติงานตาม
โครงการที่ได้รับการส่งเสริมแทนช่างฝีมือหรือผู้ชำนาญการซึ่งเป็นคนต่างด้าวภายในเวลาที่คณะกรรมการกำหนด

5.6 จะต้องมีขนาดการลงทุนไม่รวมค่าที่ดินและทุนหมุนเวียนไม่น้อยกว่าหนึ่งล้านบาท
หากมีขนาดการลงทุนไม่รวมค่าที่ดินและทุนหมุนเวียนน้อยกว่าหนึ่งล้านบาท
จะถูกเพิกถอนสิทธิและประโยชน์ทั้งหมด

6. จะต้องตั้งโรงงานในเขตอุตสาหกรรมส่งออก นิคมอุตสาหกรรมภาคเหนือ จังหวัดลำพูน
โดยสถานที่ตั้งโรงานจะต้องไม่อยู่ในเขตหวงห้ามตามประกาศผังเมืองรวมของจังหวัด
และจะต้องได้รับอนุญาต จากกระทรวงอุตสาหกรรมหรือส่วนราชการที่เกี่ยวข้องด้วย ทั้งนี้
ภายในระยะเวลาสิบห้าปีนับแต่วันเปิดดำเนินการ จะย้ายโรงงานไปตั้งในท้องที่อื่นมิได้
เว้นแต่จะได้รับอนุญาตจากคณะกรรมการ

โรงงานที่จังหวัดอยุธยา

ฮานา ได้รับสิทธิพิเศษทางภาษีอากร ภายใต้ พรบ.การลงทุน พ.ศ.2520
ออกให้โดยคณะกรรมการส่งเสริม การลงทุน ตามบัตรส่งเสริมเลขที่ 1311/2539 ลงวันที่ 24
เมษายน 2539 สิทธิพิเศษดังกล่าวประกอบด้วย

1. ได้รับยกเว้นอากรขาเข้าสำหรับเครื่องจักร ตามที่คณะกรรมการพิจารณาอนุมัติ

2. ได้รับยกเว้นภาษีเงินได้นิติบุคคล สำหรับกำไรสุทธิที่ได้จากการประกอบกิจการที่ได้รับ
การส่งเสริมมีกำหนดเวลา 7 ปี นับตั้งแต่วันที่เริ่มมีรายได้จากการประกอบกิจการ

3. ได้รับยกเว้นไม่ต้องนำเงินปันผลจากกิจการที่ได้รับการส่งเสริมนี้ไปรวมคำนวณเพื่อเสีย
ภาษีเงินได้นิติบุคคล

4. ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศ
เพื่อใช้ในการผลิตเพื่อการส่งออกเป็นระยะเวลา หนึ่งปี นับแต่วันนำเข้าครั้งแรก

5.
ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปเป็นระยะเวลา
1 ปี นับแต่วันนำเข้าครั้งแรก

6. ให้ได้รับอนุญาตให้หักเงินได้พึงประเมินเป็นจำนวนเท่ากับร้อยละ 5
ของรายได้ที่เพิ่มขึ้นจากปีก่อน จากการส่งออกเป็นระยะเวลา 10 ปี
นับแต่วันที่มีรายได้จากการประกอบกิจการนั้น

โดยเงื่อนไขของบัตรส่งเสริมการลงทุนที่ จ.อยุธยา มีสาระสำคัญสรุปได้ดังนี้

1. ที่ดินที่จะได้รับอนุญาตให้ถือกรรมสิทธิ์ตามบัตรส่งเสริม
จะต้องใช้เพื่อประกอบกิจการที่ได้รับการส่งเสริมเท่านั้น
เว้นแต่จะได้รับอนุญาตเป็นหนังสือจากคณะกรรมการก่อน

2. จะต้องไม่ใช้หรือยินยอมให้ช่างฝีมือหรือผู้ชำนาญการซึ่งเป็นคนต่างด้าวที่ผู้ได้รับการ
ส่งเสริมได้รับ
อนุญาตให้นำเข้ามาในประเทศเพื่อประโยชน์แก่กิจการที่ได้รับการส่งเสริมนั้นไปประกอบอาชีพหรือปฏิบัติหน้าที่อื่นใดนอกเหนือจากขอบเขตหน้าที่ของตำแหน่งที่ได้รับอนุมัติจากคณะกรรมการเว้นแต่จะได้รับความเห็นชอบจากคณะกรรมการ
และเมื่อช่างฝีมือหรือผู้ชำนาญการผู้ใดพ้นจากตำแหน่งหน้าที่ดังกล่าว
จะต้องแจ้งให้สำนักงานทราบภายใน 15 วัน นับแต่วันที่ผู้นั้นพ้นจากตำแหน่ง

3. วัตถุดิบหรือวัสดุจำเป็นที่คณะกรรมการอนุมัติให้ยกเว้นหรือลดหย่อนอากรขาเข้านั้น
จะต้องใช้เฉพาะในกิจการส่วนที่ได้รับอนุมัติจากคณะกรรมการให้ได้รับยกเว้นหรือลดหย่อนอากรขาเข้าเท่านั้น
หากจะจำหน่ายจ่ายโอนหรือนำไปใช้ในการอื่นจะต้องได้รับอนุญาตจากคณะกรรมการก่อน

4. เมื่อเปิดดำเนินการแล้วจะต้องรายงานผลการ ปฏิบัติงานตามโครงการ และการดำเนินงาน
ให้สำนักงานทราบดังต่อไปนี้

4.1 การเปลี่ยนแปลงอัตราส่วนการถือหุ้นระหว่างผู้มีสัญชาติไทย และคนต่างด้าวและ
การเปลี่ยนแปลงการถือหุ้นของคนต่างด้าวต่างสัญชาติทุกครั้ง

4.2 ฐานะการเงินและผลการดำเนินงานตามแบบที่สำนักงานกำหนดโดยจะต้องรายงานทุกรอบ
ปีภายในวันที่ 30 มิถุนายนของปีถัดไป

4.3 การปฏิบัติงานของช่างฝีมือหรือผู้ชำนาญการซึ่งเป็นคนต่างด้าว ที่ได้รับอนุญาต ให้เข้าเมือง
ตามกฎหมาย
ว่าด้วยการส่งเสริมการลงทุนว่าได้ฝึกอบรมให้คนไทยได้รับความรู้ความชำนาญเพียงไรตามแบบและ
วิธีการที่สำนักงานกำหนด

4.4 เรื่องอื่นๆเป็นครั้งคราว ตามแบบและภายในระยะเวลาที่สำนักงานกำหนด

5. จะต้องจัดให้มีและใช้ระบบป้องกันและควบคุมมิให้เกิดผลเสียหายต่อคุณภาพสิ่งแวดล้อมหรือที่จะ
ก่อให้เกิดอันตรายหรือความเดือดร้อนรำคาญแก่ผู้อยู่ใกล้เคียงโดยมีการรับรองจากกระทรวงอุตสาหกรรมหรือสถาบันที่ส่วน
ราชการที่เกี่ยวข้อง ให้ความเห็นชอบ

6. จะต้องดำเนินการตามสาระสำคัญของโครงการที่ได้รับการส่งเสริมในเรื่องดังต่อไปนี้

6.1 ชนิดผลิตภัณฑ์ Integrated Circuit และ IC Dicing

6.2 ขนาดของกิจการ มีกำลังผลิตดังนี้

  -Integrated Circuit ปีละประมาณ 655,000,000 ชิ้น

-IC Dicing ปีละประมาณ 150,000,000 ชิ้น

(เวลาทำงาน 24 ชั่วโมง/วัน : 365 วัน/ปี)

ผลพลอยได้ ได้แก่ เศษหรือของเสียจากขบวนการผลิต

6.3 กรรมวิธีการผลิต ตามโครงการที่เสนอขอรับการส่งเสริมและคณะกรรมการอนุมัติ

6.4 จะต้องส่งผลิตภัณฑ์ที่ผลิตหรือประกอบได้ออกไปจำหน่ายต่างประเทศในแต่ละปีมีมูลค่า
เอฟ.โอ.บี ไม่น้อยกว่าร้อยละแปดสิบของมูลค่ายอดขายทั้งสิ้น

6.5 จะต้องเร่งรัดฝึกอบรมและสนับสนุนคนไทยให้สามารถปฏิบัติงานตามโครงการ
ที่ได้รับการส่งเสริมแทนช่างฝีมือหรือผู้ชำนาญการซึ่งเป็นคนต่างด้าวภายในเวลาที่คณะกรรมการกำหนด

6.6 จะต้องมีขนาดการลงทุนไม่รวมค่าที่ดินและทุนหมุนเวียนไม่น้อยกว่าหนึ่งล้านบาท
หากมีขนาดการลงทุนไม่รวมค่าที่ดินและทุนหมุนเวียนน้อยกว่าหนึ่งล้านบาท
จะถูกเพิกถอนสิทธิและประโยชน์ทั้งหมด

7. จะต้องตั้งโรงงานในนิคมอุตสาหกรรมไฮเทค จังหวัดพระนครศรีอยุธยา
โดยสถานที่ตั้งโรงงานจะ ต้องไม่อยู่
ในเขตหวงห้ามตามประกาศผังเมืองรวมของจังหวัดและจะต้องได้รับอนุญาตจากกระทรวง
อุตสาหกรรม หรือส่วนราชการที่เกี่ยวข้องด้วย ทั้งนี้ภายในระยะเวลาสิบห้าปีนับแต่วันเปิดดำเนินการ
จะย้ายโรงงานไปตั้งในท้องที ่อื่นมิได้เว้นแต่จะได้รับอนุญาตจากคณะกรรมการ

ทั้งนี้ระยะเวลาที่ได้รับสิทธิพิเศษดังกล่าว คือระหว่างวันที่ 10 ตุลาคม 2540-9 ตุลาคม 2547 และ
ปีที่เริ่มมีรายได้จากการประกอบกิจการที่อยุธยาคือปี 2540

โรงงานที่กรุงเทพมหานคร

ฮานา ได้รับสิทธิพิเศษทางภาษีอากร ภายใต้ พรบ.การลงทุน พ.ศ. 2520
ออกให้โดยคณะกรรมการส่งเสริมการลงทุน ตามบัตรส่งเสริมเลขที่ 1492/2541 ลงวันที่ 22
ตุลาคม 2541 สิทธิพิเศษดังกล่าวประกอบด้วย ประเภทกิจการ 5.7
การผลิตชิ้นส่วนหรืออุปกรณ์ที่ใช้กับผลิตภัณฑ์อิเล็กทรอนิกส์

1.
ให้ได้รับอนุญาตนำคนต่างด้าวซึ่งเป็นช่างฝีมือหรือผู้ชำนาญการคู่สมรสและบุคคลซึ่งอยู่ในอุปการะของบุคคลทั้งสองประเภทนี้เข้ามาในราชอาณาจักรได้ตามจำนวนและกำหนดระยะเวลาให้อยู่ในราชอาณาจักรเท่าที่คณะ
กรรมการพิจารณาเห็นสมควร

2. ให้คนต่างด้วยซึ่งเป็นช่างฝีมือหรือผู้ชำนาญการที่ได้รับอนุญาตให้อยู่ในราชอาณาจักรตามมาตรา
25
ได้รับอนุญาตทำงานเฉพาะตำแหน่งหน้าที่การทำงานที่คณะกรรมการให้ความเห็นชอบตลอดระยะเวลาเท่าที่ได้รับอนุญาตให้อยู่ในราชอาณาจักร

3. ให้ได้รับอนุญาตให้ถือกรรมสิทธิ์ในที่ดินตามจำนวนที่คณะกรรมการพิจารณาเห็นสมควร

4. ให้ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

5.
ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลาสามปี
นับแต่วันที่เริ่มมีรายได้จากการประกอบกิจการนั้น

รายได้ที่ต้องนำมาคำนวณกำไรสุทธิที่ได้จากการประกอบกิจการตามวรรคหนึ่งให้รวมถึงรายได้จากการจำหน่ายผลพลอยได้
ได้แก่ เศษหรือของเสียจากขบวนการผลิต

ในกรณีที่ประกอบกิจการขาดทุนในระหว่างเวลาได้รับยกเว้นภาษีเงินได้นิติบุคคลตามวรรคหนึ่ง
ผู้ได้รับการส่งเสริมจะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลัง
ระยะเวลาได้รับยกเว้นภาษีเงินได้นิติบุคคลมีกำหนดเวลาไม่เกินห้าปีนับแต่วันพ้นกำหนดเวลานั้น
โดยจะเลือกหักจากกำไรสุทธิของปีใดปีหนึ่งหรือหลายปีก็ได้

6.
ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลตามมาตรา
31
ไปรวมคำนวณเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น
7.
ให้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออกเป็นระยะเวลาหนึ่งปีนับแต่วันนำเข้าครั้งแรก

8.
ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปเป็นระยะเวลาหนึ่งปี
แต่วันที่นำเข้าครั้งแรก

9.
ให้ได้รับอนุญาตให้หักเงินได้พึงประเมินเป็นจำนวนเท่ากับร้อยละห้าของรายได้ที่เพิ่มขึ้นจากปีก่อนจากการส่งออกเป็นระยะเวลาสิบปี
นับแต่วันที่มีรายได้จากการประกอบกิจการนั้น

ทั้งนี้ รายได้จากการส่งออกของปีนั้น ๆ
จะต้องไม่ต่ำกว่ารายได้จากการส่งออกเฉลี่ยของสามปีย้อนหลังยกเว้นสองปีแรก

10. ให้ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

  ทั้งนี้ ตั้งแต่วันที่ 21 ตุลาคม พ.ศ. 2541 ซึ่งเป็นวันที่คณะกรรมการอนุมัติให้การส่งเสริม

โดยเงื่อนไขของบัตรส่งเสริมการลงทุนที่ กรุงเทพ มีสาระสำคัญสรุปได้ดังนี้

1.
ที่ดินที่ได้รับอนุญาตให้ถือกรรมสิทธิ์ตามบัตรส่งเสริมจะต้องใช้เพื่อประกอบกิจการที่ได้รับการส่งเสริมเท่านั้น
เว้นแต่จะได้รับอนุญาตเป็นหนังสือจากคณะกรรมการก่อน

2. จะต้องไม่ใช้หรือยินยอมให้ช่างฝีมือหรือผู้ชำนาญการ
ซึ่งเป็นคนต่างด้าวที่ผู้ได้รับการส่งเสริมได้รับอนุญาตให้นำเข้ามาในประเทศเพื่อประโยชน์แก่กิจการที่ได้รับการส่งเสริมนั้นไปประกอบอาชีพหรือปฏิบัติหน้าที่อื่นใดนอกเหนือขอบเขตหน้าที่ของตำแหน่งที่ได้รับอนุมัติจากคณะกรรมการ
เว้นแต่จะได้รับความเห็นชอบจากคณะกรรมการและ
เมื่อช่างฝีมือหรือผู้ชำนาญการผู้ใดพ้นจากตำแหน่งหน้าที่ดังกล่าว จะต้องแจ้งให้สำนักงานทราบภายใน
15 วัน นับแต่วันที่ผู้นั้นพันจากตำแหน่ง

3.
เครื่องจักรที่ใช้ในกิจการที่ได้รับการส่งเสริมจะต้องเป็นเครื่องจักรที่ทันสมัยและมีประสิทธิภาพเว้นแต่จะมีเหตุผลเป็นพิเศษและได้รับอนุมัติจากคณะกรรมการและ

3.1 เครื่องจักรซึ่งได้รับยกเว้นหรือลดหย่อนอากรขาเข้านั้น จะต้องนำเข้ามาภายในวันที่ 22
ตุลาคม 2543

หากไม่สามารถนำเข้ามาได้ทันภายในกำหนดนี้
จะต้องได้รับอนุมัติให้ขยายเวลาการนำเข้าจากคณะกรรมการ

3.2 จะต้องจัดส่งเอกสารรายการเครื่องจักรที่ขอยกเว้นหรือลดหย่อนอากรขาเข้า ตามแบบ วิธีการ
และเงื่อนไขที่สำนักงานกำหนดให้แก่สำนักงาน
เพื่อให้ได้รับการอนุมัติให้เสร็จสิ้นลงได้ภายในหนึ่งปีนับแต่วันสิ้นสุดระยะเวลาการนำเข้าตามข้อ 3.1
เมื่อพ้นกำหนดหนึ่งปีดังกล่าวแล้ว

คณะกรรมการจะเพิกถอนสิทธิและประโยชน์ในการยกเว้นหรือลดหย่อนอากรขาเข้าสำหรับเครื่องจักรเฉพาะรายการที่นำเข้ามาและยังอยู่ในระหว่างการใช้หนังสือค้ำประกันของธนาคารเป็นประกันอากรขาเข้า

3.3
จะต้องใช้เครื่องจักรที่คณะกรรมการได้อนุมัติให้ยกเว้นหรือลดหย่อนอากรขาเข้าเฉพาะในกิจการที่ได้รับการส่งเสริมที่ระบุนี้เท่านั้น
เว้นแต่จะได้อนุมัติจากคณะกรรมการก่อน

3.4 จะต้องไม่จำนอง จำหน่าย โอน ให้เช่า หรือยินยอมให้บุคคลอื่นใช้เครื่องจักรที่ได้รับยกเว้น
หรือ ลดหย่อนอากรขาเข้า เว้นแต่จะได้รับอนุมัติจากคณะกรรมการก่อน

ในกรณีที่ผู้ได้รับการส่งเสริมจำนองเครื่องจักร
หากมีการบังคับจำนองเครื่องจักรดังกล่าวจะต้องแจ้งให้สำนักงานทราบภายใน 15 วัน
นับแต่วันที่ศาลสั่งรับฟ้อง
และหากผู้รับจำนองไม่อาจชำระภาษีอากรเครื่องจักรที่บังคับจำนองได้ครบถ้วนตามมาตรา 42
แห่งพระราชบัญญัติส่งเสริม

การลงทุน พ.ศ. 2520 ผู้ได้รับการส่งเสริม
จะต้องรับผิดในการชำระภาษีอากรเครื่องจักรจนครบถ้วน ตามกฏหมายว่าด้วยพิกัดอัตราศุลกากร

4. วัตถุดิบหรือวัสดุจำเป็นที่คณะกรรมการอนุมัติให้ยกเว้นหรือลดหย่อนอากรขาเข้านั้น
จะต้องใช้เฉพาะในกิจการส่วนที่ได้รับอนุมัติจากคณะกรรมการให้ได้รับยกเว้นหรือลดหย่อนอากรขาเข้าเท่านั้นหากจะจำหน่ายจ่ายโอนหรือนำไปใช้ในการอื่นจะต้องได้รับอนุญาตจากคณะกรรมการก่อน

5. จะต้องเริ่มงาน เช่น เริ่มทำการก่อสร้างโรงงานและเริมสั่งซื้อเครื่องจักรภายในกำหนด 6
เดือนนับแต่วันที่ออกบัตรส่งเสริม และเมื่อเริ่มงานดังกล่าวแล้ว
ให้รายงานพร้อมทั้งส่งหลักฐานให้สำนักงานทราบ

6.  จะต้องดำเนินการให้แล้วเสร็จพร้อมที่จะเปิดดำเนินการได้ภายในกำหนดเวลาไม่เกิน 30
    เดือนนับแต่วันที่ออกบัตรส่งเสริม

7. ก่อนที่จะเปิดดำเนินการจะต้องแจ้งเป็นหนังสือให้สำนักงานทราบล่วงหน้าไม่น้อยกว่า 15 วัน
เพื่อทำการตรวจสอบอนุญาตให้เปิดดำเนินการ

8. เมื่อเปิดดำเนินการแล้ว
จะต้องรายงานผลการปฏิบัติงานตามโครงการและการดำเนินงานให้สำนักงานทราบดังต่อไปนี้

8.1 การเปลี่นแปลงอัตราส่วนการถือหุ้นระหว่างผู้มีสัญชาติไทยและคนต่างด้าว
และการเปลี่ยนแปลงการถือหุ้นของคนต่างด้าวต่างสัญชาติทุกครั้ง

8.2
ฐานะการเงินและผลการดำเนินงานตามแบบที่สำนักงานกำหนดโดยจะต้องรายงานทุกรอบปีภายในวันที่
30 มิถุนายน ของปีถัดไป

8.3
การปฏิบัติงานของช่างฝีมือหรือผู้ชำนาญการซึ่งเป็นคนต่างด้าวที่ได้รับอนุญาตให้เข้าเมืองตามกฏหมายว่าด้วยการส่งเสริมการลงทุนว่าได้ฝึกอบรมให้คนไทยได้รับความรู้ความชำนาญเพียงไร
ตามแบบและวิธีการที่สำนักงานกำหนด

8.4 เรื่องอื่น ๆ เป็นครั้งคราว ตามแบบและภายในระยะเวลาที่สำนักงานกำหนด

9.
จะต้องจัดให้มีและใช้ระบบป้องกันและควบคุมมิให้เกิดผลเสียหายต่อคุณภาพสิ่งแวดล้อมหรือที่จะก่อให้เกิดอันตรายหรือความเดือนร้อนรำคาญแก่ผู้อยู่ใกล้เคียงโดยมีการรับรองจากกระทรวงอุตสาหกรรมหรือสถาบันที่ส่วนราชการที่เกี่ยวข้องให้ความเห็นชอบ

10. จะต้องปฏิบัติตามกฏหมายความปลอดภัยอย่างครบถ้วน รวมทั้งมีมาตราการความปลอดภัยอื่นๆ
อย่างต่อเนื่อง

11. การหยุดดำเนินกิจการเป็นระยะเวลาเกินกว่าสองเดือน
จะต้องได้รับอนุญาตเป็นหนังสือจากสำนักงาน

12. จะต้องอำนวยความสะดวกแก่พนักงานเจ้าหน้าที่ในการตรวจสอบ

13. จะต้องมีทุนจดทะเบียนไม่น้อยกว่าสองพันแปดร้อยล้านบาท
โดยจะต้องชำระเต็มมูลค่าหุ้นก่อนวันเปิดดำเนินการ

14. จะต้องดำเนินการตามสาระสำคัญของโครงการที่ได้รับการส่งเสริมในเรื่องดังต่อไปนี้

14.1 ชนิดผลิตภัณฑ์ AUTOLED (LED)

14.2 ขนาดของกิจการ มีกำลังผลิต AUTOLED (LED)

"ปีละประมาณ 365,000,000 ชิ้น"

(เวลาทำงาน 24 ชั่วโมง/วัน 300 วัน/ปี)

ผลพลอยได้ ได้แก่ เศษหรือของเสียจากขบวนการผลิต

14.3 กรรมวิธิการผลิต ตามโครงการที่เสนอขอรับการส่งเสริมและคณะกรรมการอนุมัติ

14.4 จะต้องส่งผลิตภัณฑ์ที่ผลิตหรือประกอบได้ออกไปจำหน่ายต่างประเทศในแต่ละปีมีมูลค่า
เอฟ.โอ.บี. ไม่น้อยกว่าร้อยละแปดสิบของมูลค่ายอดขายทั้งสิ้น
และต้องมีการจ้างแรงงานเพิ่มขึ้นจากเดิมอีกไม่น้อยกว่า 500 คน
ตั้งแต่ปีแรกและตลอดเวลาที่ใช้สิทธิและประโยชน์การยกเว้นภาษีเงินได้นิติบุคคล
หากผลการดำเนินการในปีใดไม่ได้ตามเงื่อนไขข้อนี้ จะถูกเพิกถอนสิทธิ และ
ประโยชน์ยกเว้นภาษีเงินได้นิติบุคคลสามปี

14.5 วัตถุดิบและวัสดุจำเป็นที่นำเข้ามาจากต่างประเทศ โดยได้รับยกเว้นอากรขาเข้า
จะต้องใช้ในการผลิต ผสม หรือประกอบผลิตภัณฑ์เฉพาะเพื่อส่งออกเท่านั้น

14.6 จะต้องเร่งรัดฝึกอบรม
และสนับสนุนคนไทยให้สามารถปฏิบัติงานตามโครงการที่ได้รับการส่งเสริมแทนช่างฝีมือหรือผู้ชำนาญการซึ่งเป็นคนต่างด้าวภายในเวลาที่คณะกรรมการกำหนด

14.7 จะต้องมีขนาดการลงทุนไม่รวมค่าที่ดินและทุนหมุนเวียนไม่น้อยกว่าหนึ่งล้านบาท
หากมีขนาดการลงทุนไม่รวมค่าที่ดินและทุนหมุนเวียนน้อยกว่าหนึ่งล้านบาท
จะถูกเพิกถอนสิทธิและประโยชน์ทั้งหมด

15. จะต้องจัดทำบัญชีรายรับ -
รายจ่ายสำหรับกิจการที่ได้รับการส่งเสริมแยกต่างหากจากกิจการส่วนอื่นไม่ว่าจะได้รับการส่งเสริมหรือไม่ก็ตาม
เพื่อประโยชน์ในการคำนวณกำไรสุทธิที่ได้รับยกเว้นภาษีเงินได้ นิติบุคคลตามมาตรา 31

16.
คุณภาพของผลิตภัณฑ์ที่ผลิตหรือประกอบได้จะต้องเป็นไปตามมาตราฐานสากลและหากได้มีการประกาศกำหนดมาตรฐานตามกฏหมายว่าด้วยมาตรฐานผลิตภัณฑ์อุตสาหกรรมแล้ว
จะต้องดำเนินการให้ได้
รับใบอนุญาตให้แสดงเครื่องหมายมาตราฐานจากคณะกรรมการมาตรฐานผลิตภัณฑ์อุตสาหกรรมด้วย

17. จะต้องตั้งโรงงานในท้องที่กรุงเทพมหานคร
โดยสถานที่ตั้งโรงงานจะต้องไม่อยู่ในเขตหวงห้ามตามประกาศผังเมืองรวมของจังหวัด
และจะต้องได้รับอนุญาตจากกระทรวงอุตสาหกรรมหรือส่วนราชการที่เกี่ยวข้องด้วย ทั้งนี้
ภายในระยะเวลาสิบห้าปีนับแต่วันเปิดดำเนินการจะย้ายโรงงานไปตั้งในท้องที่อื่นมิได้
เว้นแต่จะได้รับอนุญาตจาก คณะกรรมการ

18. จะต้องแจ้งการย้ายภูมิสำเนาของผู้ได้รับการส่งเสริมให้สำนักงานทราบทุกครั้ง
พร้อมด้วยหนังสือรับรองของกระทรวงพาณิชย์
มิฉะนั้นให้ถือว่าคงมีภูมิลำเนาตามที่ได้แจ้งให้สำนักงานทราบครั้งสุดท้ายและถือว่า ได้รับเอกสาร
ประกาศ หรือคำสั่งต่างๆ จากสำนักงานที่ส่งไปยังภูมิลำเนาที่แจ้งไว้นั้นโดยชอบแล้ว

(2) สิทธิอื่น

- ไม่มี -

(3) ข้อจำกัดในการประกอบธุรกิจ

- ไม่มี -

การตลาดและภาวะการแข่งขัน

กลยุทธ์ในการแข่งขันที่สำคัญ

กลยุทธ์ในการแข่งขันที่สำคัญของฮานา คือ การที่สามารถให้บริการ การผลิต และ ประกอบ
ผลิตภัณฑ์ชิ้นส่วนอิเล็คโทรนิคส์ที่มีความสลับซับซ้อนให้แก่ลูกค้านานาชาติ
รวมทั้งการมีผลิตภัณฑ์ที่หลากหลาย เช่น HIGH LEAD COUNT IC, LOW LEAD COUNT ICและ
ผลิตภัณฑ์ที่ใช้เจาะจง (ASIC หรือ APPLICATION SPECIFIC INTEGRATED CIRCUIT)
และการที่สามารถให้บริการแก่ลูกค้าได้แบบครบวงจร นอกจากนี้ ฮานายัง ได้ปรับรูป แบบบริการ
ให้ครบวงจรมากขึ้น โดยการให้บริการในส่วนที่ที่ผ่านมา ลูกค้าของบริษัทต้อง ดำเนินการเอง เช่น
การเก็บรักษาวัตถุดิบ การทดสอบคุณภาพแผงวงจรไฟฟ้า และการส่งแผงวงจรไฟฟ้า
ถึงลูกค้าของลูกค้าโดยตรง จึงเป็นที่พอใจแก่ลูกค้า และ สามารถดึงดูดลูกค้ารายใหม่ได้เป็นอย่างดี

นโยบายการตั้งราคา

ฮานา มักจะเสนอบริการในราคาที่สูงกว่าคู่แข่งเล็กน้อย เนื่องจากจะเสนอผลิตภัณฑ์และการบริการ
ที่มีคุณภาพ และมีความสูญเสียน้อยที่สุด

ลักษณะของลูกค้าและความสัมพันธ์

ลูกค้าของกลุ่มบริษัทฮานามี 2 ประเภท ได้แก่

1. บริษัทอุตสาหกรรมข้ามชาติขนาดใหญ่ เช่น HID, LSI, Kodak, Motorola, Agilent
Technologies, Atmel, Texas Instrument, International Rectifier,
Fairchild Semiconductor, Xicor , Rainbow Raytheon เป็นต้น
โดยมีสัดส่วนประมาณร้อยละ 80 ของยอดขาย มาจากลูกค้ารายใหญ่ จำนวนประมาณ 10 ราย
และเนื่องจาก มีฐานลูกค้าอยู่มาก ดังนั้น หากมีการสูญเสียลูกค้าบางราย
จึงไม่มีผลกระทบต่อการดำเนินงานของบริษัทมากนัก

2. บริษัทขนาดเล็ก และบริษัทขนาดกลาง ซึ่งมีรวมประมาณ 55 ราย โดยมีสัดส่วนประมาณ ร้อยละ
20 ของยอดขาย ลูกค้ากลุ่มนี้ส่วนใหญ่เป็นบริษัทที่ตั้งอยู่ในเอเซีย ยุโรป และประเทศสหรัฐ

ฮานามีนโยบายเน้นทางด้านคุณภาพของผลิตภัณฑ์และการบริการที่ดีแก่ลูกค้า จึงกล่าวได้ว่า
บริษัทมีความสัมพันธ์ที่ดีและได้รับความไว้วางใจจากลูกค้ารายใหญ่เป็นจำนวนมาก

กลุ่มลูกค้าเป้าหมาย

กลุ่มลูกค้าของบริษัทเป็นผู้ผลิตอุปกรณ์อิเล็คโทรนิคส์ในต่างประเทศ

การจำหน่ายและช่องทางการจัดจำหน่าย

ผลิตภัณฑ์ทั้งหมดจะจำหน่ายให้แก่ลูกค้าในต่างประเทศเท่านั้น ฮานาและ ฮานา เซมิ
จะจำหน่ายสินค้าส่วนใหญ่ ให้แก่ลูกค้าโดยตรง
โดยมีการจำหน่ายผ่านตัวแทนจำหน่ายบ้างในปริมาณไม่สูงนัก นอกจากนั้น ฮานา
ยังได้จำหน่ายผลิตภัณฑ์บางประเภท เช่น E-MODULE ผ่านทางโอแมค เซลล์อีกด้วย นอกจากนี้
กลุ่มบริษัทฮานายัง ได้ตั้งบริษัทย่อย ในประเทศสหรัฐอเมริกา ประเทศอังกฤษ และ ฮ่องกง
เพื่อรับผิดชอบใน ด้านการตลาดและ การจำหน่ายผลิตภัณฑ์ของฮานาในตลาดโลก

พิจารณาจากยอดขายรวมทั้งหมดของฮานา และ บริษัทย่อย สามารถแบ่งการจัดจำหน่ายได้ดังนี้ คือ

- การจัดจำหน่ายโดยฮานา 87 %

- การจัดจำหน่ายโดยบริษัทย่อยของฮานา 13 %

- การจัดจำหน่ายโดยผ่านตัวแทนจำหน่าย - %

ฮานามีการส่งผลิตภัณฑ์ออกไปจำหน่ายต่างประเทศ 100% โดยส่งออกไปยัง สหรัฐอเมริกา ยุโรป
มาเลเซีย สิงคโปร์ ญี่ปุ่น

สภาพการแข่งขันภายในอุตสาหกรรม

บริษัทฯ มีคู่แข่งโดยประมาณจำนวน 5 ราย สำหรับคู่แข่งของกลุ่มบริษัทฯ สามารถแบ่งได้ 3 กลุ่ม
ดังนี้

1.  ประเทศที่มีต้นทุนค่าแรงงานต่ำ เช่น จีน อินเดีย เวียดนาม อินโดนีเซีย เป็นต้น
    อย่างไรก็ตาม ประเทศเหล่านี้ยังขาดการสนับสนุนจากองค์กรต่างๆ
    และทีมบริหารที่มีความเชี่ยวชาญ ประเทศต่างๆ
    ในกลุ่มนี้จะแข่งขันกับฮานาได้เฉพาะสินค้าที่มีราคาต่ำ และมีการผลิตแบบง่ายๆ เช่น
    การประกอบเครื่องนาฬิกาข้อมือ เป็นต้น

2.  ประเทศที่มีต้นทุนด้านแรงงานในระดับเดียวกัน เช่น ฟิลิปปินส์ และมาเลเซีย เป็นต้น
    ประเทศคู่แข่งในกลุ่มดำเนินธุรกิจหลักในการประกอบ PCB และ IC คุณภาพการทำงาน
    และการสนับสนุนจากองค์กรต่างๆ มีความใกล้เคียงกับประเทศ ไทย อย่างไรก็ตาม
    เนื่องจากความต้องการ PCB และ IC ในตลาดโลกมีสูง
    ทำให้ส่วนแบ่งการตลาดของฮานายังคงอยู่ในระดับที่น่าพอใจ เมื่อ
    เปรียบเทียบกับความต้องการของตลาดโลก

3.  บริษัทคู่แข่งภายในประเทศ ฮานาใช้ยุทธวิธีสร้างความหลากหลายในผลิตภัณฑ์ และการบริการ
    หลายรูปแบบ ให้กับลูกค้า ในการแข่งขันกับบริษัทคู่แข่งภายในประเทศ ซึ่งลูกค้าส่วนมาก
    พึงพอใจที่ได้รับการบริการต่าง ๆ นี้

สถานภาพในการแข่งขันของบริษัทและบริษัทย่อย

เนื่องจากปัจจุบันการผลิตของฮานาอยู่ในระดับที่มี Economy of Scale แล้ว
ส่งผลให้ต้นทุนการผลิตต่ำลง สามารถตั้งราคาที่แข่งขันได้ นอกจากนั้น ฮานายังมีบริษัทย่อย คือ
ฮานา เซี่ยงไฮ้ ซึ่งเป็นแหล่งผลิตที่มีต้นทุนค่าแรงต่ำ และ ฮานา ไมโครดิสเพลย์ เทคโนโลยี่ อิงค์
ในสหรัฐอเมริกา ซึ่งมีความสามารถทางเทคโนโลยีที่สูง ซึ่งฐานการผลิตทั้งในประเทศไทย
ประเทศจีน และ ประเทศสหรัฐอเมริกา
ทำให้ฮานามีความสามารถในการเสนอบริการการผลิตที่หลากหลาย ซึ่งเป็นสิ่งสำคัญใน
การตอบสนองความต้องการของลูกค้า

แนวโน้มภาวะอุตสาหกรรมและสภาพการแข่งขันในอนาคต

ปี 2543 อาจถือได้ว่าเป็นปีที่แข็งแกร่งสำหรับธุรกิจชิ้นส่วนอิเล็กทรอนิกส์
ยอดจำหน่ายเซมิคอนดักเตอร์ทั่วโลก ในช่วง 9 เดือนแรกของปี 2543 มีมูลค่าถึง 145.8
พันล้านเหรียญ ซึ่งเป็นมูลค่าที่สูงเทียบเท่ากับยอดจำหน่ายตลอดทั้งปี 2542
และตัวเลขประมาณการล่าสุดของ Semiconductor Industry Association (SIA) คาดว่า
ยอดจำหน่ายในปี 2543 จะสูงถึง 204 พันล้านเหรียญ เพิ่มขึ้น 40.3 % เมื่อเทียบกับปี 2542
ตัวแปรที่ผลักดันการขยายตัวของอุตสาหกรรมเซมิคอนดักเตอร์ในรอบนี้
มาจากกระแสความนิยมในอินเตอร์เน็ต
และมิได้จำกัดอยู่แต่เพียงการเติบโตเฉพาะในกลุ่มคอมพิวเตอร์ เหมือนเช่นที่ผ่านมา
เนื่องด้วยการพัฒนาทางด้านเทคโนโลยี
กอปรกับการให้บริการอินเตอร์เน็ตที่ขยายตัวผ่านสื่อกลางอื่นๆ ทำให้ความต้องการเซมิคอนดักเตอร์
แตกแขนงไปสู่สายผลิตภัณฑ์ที่กว้างขวางขึ้น โดยเฉพาะในสายโทรคมนาคม
และผลิตภัณฑ์อิเล็กทรอนิกส์ในครัวเรือน (Consumer Electronics) ทั้งนี้ 3 ผลิตภัณฑ์หลัก
มีส่วนแบ่งการใช้งานสูงถึง 84% ของความต้องการรวม ความหลากหลายของผลิตภัณฑ์
จะช่วยให้การเติบโตของอุตสาหกรรมเซมิคอนดักเตอร์มีเสถียรภาพมากขึ้นกว่าที่ผานมา โดยคาดว่า
ตลาดเซมิคอนดักเตอร์จะเติบโตในอัตราเฉลี่ย 16% ในระยะ 3 ปีข้างหน้า

ปี 2544 เติบโตในอัตราที่ชะลอตัว การคาดการณ์การชะลอตัวของเศรษฐกิจโลก
ก่อให้เกิดความกังวลใจว่าอาจจะกระทบต่อกำลังซื้อของประชาชน ต่อสินค้าในกลุ่มเทคโนโลยี
โดยเฉพาะในประเทศอเมริกา ซึ่งมีส่วนแบ่งตลาดถึง 1 ใน 3 ของตลาดโลก อย่างไรก็ดี
หากพิจารณาคำสั่งซื้อชิ้นส่วนอิเล็กทรอนิกส์ของผู้ผลิตในอเมริการเหนือล่าสุดเดือน ต.ค. ที่ผ่านมา
พบว่ามูลค่าการสั่งซื้อสูงถึง 3.04 พันล้านเหรียญ เพิ่มขึ้น 5.4 % MoM หลังจากที่เติบโตติดลบ 3.4
% ในเดือน ก.ย. ขณะที่มีอัตราส่วนคำสั่งซื้อเทียบกับมูลค่าการขนส่ง (Book-to-bill ratio)
เท่ากับ 1.17 เท่า ซึ่งมีนัยว่า ปริมาณคำสั่งซื้อยังคงสูงกว่าความสามารถในการผลิตถึง 17 %
แสดงว่าการเติบโตของความต้องการอุปกรณ์อิเล็กทรอนิกส์ยังคงอยู่ในเกณฑ์ดี

อย่างไรก็ดี อุตสาหกรรมอิเล็กทรอนิกส์ มีแนวโน้มที่จะเติบโตในอัตราที่ชะลอตัวลงในปี 2544
การแข่งขันระหว่างผู้ประกอบการ
จะส่งผลให้บริษัทเหล่านั้นหันไปให้ความสำคัญกับการผลิตภัณฑ์และทางด้านการตลาด พร้อมๆ
กับมอบงานด้านการผลิต ให้กับผู้ผลิตภายนอกที่มีความเชี่ยวชาญด้านการผลิต การจัดหา
และบริหารต้นทุนวัตถุดิบได้อย่างมีประสิทธิภาพมากกว่า
ทำหน้าที่แทนดังจะเห็นได้จากมูลค่าการรับจ้างผลิต เพิ่มขึ้นจาก 2 หมื่นล้านเหรียญ ในปี 2534
เป็นกว่า 7 หมื่นล้านเหรียญ ในปี 2543 และจากการประมาณการของ Technology
Forecaster พบว่า มูลค่าการรับจ้างผลิตจะขยายตัวในอัตราเฉลี่ย 20% โดยมีมูลค่า 1.5
แสนล้านเหรียญในปี 2546 โดยมูลค่าการรับจ้างผลิตในทวีปเอเชีย
ซึ่งมีความได้เปรียบทางด้านต้นทุน จะมีอัตราการเติบโตในระดับสูงกว่าเฉลี่ย นอกจากนี้
การให้ความสำคัญกับการวิจัยและพัฒนา กอปรกับค่าเงินบาทที่มีแนวโน้มอ่อนตัวลง
ก็น่าจะเป็นโอกาสที่ไทยจะเพิ่มส่วนแบ่งในตลาดรับจ้างผลิตได้

* แหล่งข้อมูล : บริษัท หลักทรัพย์ซีมิโก้ จำกัด (มหาชน)

การผลิต หรือ การจัดหาผลิตภัณฑ์เพื่อจำหน่าย

ในปัจจุบัน ฮานาและบริษัทย่อยมีโรงงานซึ่งใช้เป็นฐานการผลิต 5 แห่ง ดังนี้

1. โรงงานจังหวัดกรุงเทพมหานคร ตั้งอยู่ที่ถนนวิภาวดีรังสิต มีพื้นที่ประมาณ 10,160 ตารางเมตร
โดยโรงงานที่กรุงเทพฯ ทำการผลิต IC,PCBA,COB,LED และ Opto Coupler ในเดือนสิงหาคม
พ.ศ.2540 บริษัทฯได้ทำการย้ายสายการทดสอบการทำงานของวงจร
และทำการย้ายสายการผลิตอื่นๆ ในเดือนตุลาคม และพฤศจิกายน พ.ศ.2540
มายังโรงงานแห่งใหม่ที่อยุธยา

1.  โรงงานจังหวัดอยุธยา ตั้งอยู่ที่การนิคมอุตสาหกรรมไฮเทค เขตส่งเสริมเขต 3 จังหวัดอยุธยา
    มีพื้นที่ประมาณ 30,000 ตารางเมตร
    โดยโรงงานแห่งนี้ทำการประกอบและทดสอบการทำงานของวงจรไฟฟ้า
    ใช้ในกิจการโทรคมนาคม คอมพิวเตอร์ และเครื่องใช้สำนักงาน บริษัทฯ
    ได้ทำการย้ายสายการผลิต บางส่วนจากโรงงานที่กรุงเทพฯ และฮานา เทคโนโลยี่
    ที่ประเทศฮ่องกงมายังโรงงานแห่งนี้ตั้งแต่ในปี พ.ศ.2540

3. โรงงานจังหวัดลำพูน ซึ่งมีพื้นที่ประมาณ 9,430 ตารางเมตร
ตั้งอยู่ในเขตอุตสาหกรรมส่งออกที่จังหวัดลำพูน โดยโรงงานนี้ทำการผลิต ชิ้นส่วนใช้ในกล้องถ่ายรูป,
RFID (Radio-Frequency Devices), สมาร์ทคาร์ด, COB (Chip-on-Board), SMD
(Surface Mount Device), และทำการผลิตขดลวดไฟฟ้าชนิดต่างๆ

4. โรงงานที่ เซี่ยงไฮ้ ประเทศจีน ซึ่งมีพื้นที่ประมาณ 4,350 ตารางเมตร
ปัจจุบันหน่วยงานนี้สามารถผลิตขดลวด ไฟฟ้า
ซึ่งใช้เป็นลวดขนาดเล็กมากและสามารถประกอบแผงวงจรไฟฟ้า ประเภท SMD
(Surface-Mount-Device) และ COB (Chip-on-Board)
เพิ่มขึ้นจากการประกอบแผงวงจรไฟฟ้า PCBA ซึ่งเริ่มกิจการในปี พ.ศ. 2539

5. โรงงานที่ทวินส์เบิกร์ โอไฮโฮ สหรัฐอเมริกา ซึ่งมีพื้นที่ประมาณ 24,000 ตารางฟุต
โดยโรงงานแห่งนี้ทำการผลิต LCoS (Liquid Crystal on Silicon)
ซึ่งใช้เป็นชิ้นส่วนประกอบจอภาพโทรทัศน์ขนาดใหญ่ จอภาพคอมพิวเตอร์ และ อุปกรณ์ multimedia
projector.

หมายเหตุ เนื่องจาการรวมกิจการระหว่างบริษัท ฮานา เทคโนโลยี่ จำกัด (HTL) บริษัท
แอดแวนซ์ เทคโนโลยี่ อินเตอร์คอนเน็ค อิงค์ จำกัด (ATI) และบริษัท เอ ไอ ที
อินเตอร์เนชั่นแนล จำกัด (AIT) กับบริษัท แอดแวนซ์ ไมโครโทรนิคส์ เทคโนโลยี่ (มอริเชียส)
ลิมิเต็ด (AMT) ซึ่งได้เสร็จสิ้นการทำสัญญาการรวมกิจการในเดือนธันวาคม 2542
จึงมีผลให้โรงงาน ที่ฮ่องกง (ฐานการผลิตของบริษัทฮานา เทคโนโลยี่ จำกัด)
และโรงงานที่แคลิฟอรืเนียร์ (ฐานการผลิตของบริษัทแอดแวนซ์ เทคโนโลยี่ อินเตอร์คอนเนค
จำกัด) ไม่รวมอยู่ในกลุ่มโรงงาน ที่ใช้เป็นฐานการผลิตของฮานาและบริษัทย่อย

(1) กำลังการผลิตและปริมาณการผลิต

  กำลังการผลิตและปริมาณการผลิตจริงของฮานา และบริษัทย่อยมีดังนี้

+-----------------------------------------+--------+--------+---------+
|                                         | 2541   | 2542   | 2543    |
+-----------------------------------------+--------+--------+---------+
| กำลังการผลิตเต็มที่ (หน่วย : ล้านชิ้น )          |        |        |         |
+-----------------------------------------+--------+--------+---------+
| COB/PCBA - VPD                          | 10     | -      | -       |
|                                         |        |        |         |
| - LPN                                   | 32     | 60     | 85      |
|                                         |        |        |         |
| - SHANAGHAI                             | 40     | 15     | 45      |
+-----------------------------------------+--------+--------+---------+
| Micro-coil - VPD                        | 5      | -      | -       |
|                                         |        |        |         |
|   - SHANGHAI                            | 30     | 25     | 40      |
+-----------------------------------------+--------+--------+---------+
| E-Module - VPD                          | 3      | -      | -       |
|                                         |        |        |         |
| - SHANGHAI                              | 30     | 30     | 50      |
+-----------------------------------------+--------+--------+---------+
| Infra - Red Sensor Temperature          | -      | -      | 1       |
| Thermometer - SHANGHAI                  |        |        |         |
+-----------------------------------------+--------+--------+---------+
| IC - AYT                                | 237    | 624    | 895     |
+-----------------------------------------+--------+--------+---------+
| LED - VPD                               | 65     | 100    | 120     |
+-----------------------------------------+--------+--------+---------+
| OPTO COUPLER – VPD                      | 40     | 54.6   | 88      |
+-----------------------------------------+--------+--------+---------+
| PIRANHA - VPD                           | -      | 275    | 296     |
+-----------------------------------------+--------+--------+---------+
| BURBROWN - AYT                          | -      | 7.2    | 5       |
+-----------------------------------------+--------+--------+---------+
| TO-46 - VPD                             | -      | -      | 1.15    |
+-----------------------------------------+--------+--------+---------+
| STELLEX - VPD                           | -      | 0.192  | 0.198   |
+-----------------------------------------+--------+--------+---------+
| CNW - VPD                               | -      | -      | 14      |
+-----------------------------------------+--------+--------+---------+
| LCOS - HMT                              | -      | -      | 0.2     |
+-----------------------------------------+--------+--------+---------+
| ปริมาณการผลิตจริง (หน่วย : ล้านชิ้น)           |        |        |         |
+-----------------------------------------+--------+--------+---------+
| COB/PCBA – VPD                          | 10     | 3      | -       |
|                                         |        |        |         |
| - LPN                                   | 27     | 45     | 55      |
|                                         |        |        |         |
| - SHANGHAI                              | 15     | 10     | 38      |
+-----------------------------------------+--------+--------+---------+
| Micro-coil - VPD                        | 3      | 2      | -       |
|                                         |        |        |         |
| - SHANGHAI                              | 10     | 20     | 32      |
+-----------------------------------------+--------+--------+---------+
| E-Module - VPD                          | 1.5    | 1      | -       |
|                                         |        |        |         |
| - SHANGHAI                              | 12     | 24     | 36      |
+-----------------------------------------+--------+--------+---------+
| IC-AYT                                  | 140    | 324    | 616     |
+-----------------------------------------+--------+--------+---------+
| Infra- Red Sensor Temperature           | -      | -      | 0.3     |
| Thermometer - SHANGHAI                  |        |        |         |
+-----------------------------------------+--------+--------+---------+
| LED - VPD                               | 54     | 91     | 93      |
+-----------------------------------------+--------+--------+---------+
| OPTO COUPLER - VPD                      | 37     | 46.8   | 81      |
+-----------------------------------------+--------+--------+---------+
| PIRANHA - VPD                           | -      | 110    | 288     |
+-----------------------------------------+--------+--------+---------+
| BURBROWN - AYT                          | -      | 6      | 1.4     |
+-----------------------------------------+--------+--------+---------+
| TO –46 - VPD                            | -      | -      | 1.04    |
+-----------------------------------------+--------+--------+---------+
| STELLEX - VPD                           | -      | 0.108  | 0.066   |
+-----------------------------------------+--------+--------+---------+
| CNW - VPD                               | -      | -      | 12      |
+-----------------------------------------+--------+--------+---------+
| LCOS - HMT                              | -      | -      | 0.05    |
+-----------------------------------------+--------+--------+---------+
| อัตราการใช้กำลังการผลิต (%)                 | 2541   | 2542   | 2543    |
+-----------------------------------------+--------+--------+---------+
| COB/PCBA- VPD                           | 100%   | -      | -       |
|                                         |        |        |         |
| - LPN                                   | 84%    | 75%    | 64.71%  |
|                                         |        |        |         |
| - SHANGHAI                              | 37.5%  | 67%    | 84.44%  |
+-----------------------------------------+--------+--------+---------+
| Micro-coil - VPD                        | 60%    | -      | -       |
|                                         |        |        |         |
| - SHANGHAI                              | 50%    | 80%    | 80%     |
+-----------------------------------------+--------+--------+---------+
| E-Module - VPD                          | 50%    | -      | -       |
|                                         |        |        |         |
| - SHANGHAI                              | 40%    | 67%    | 72%     |
+-----------------------------------------+--------+--------+---------+
| Infra Red Sensor Temperature            | -      | -      | 30%     |
| Thermometer - SHANGHAI                  |        |        |         |
+-----------------------------------------+--------+--------+---------+
| IC – AYT                                | 59%    | 52%    | 68.83%  |
+-----------------------------------------+--------+--------+---------+
| LED – VPD                               | 83%    | 91%    | 77.5%   |
+-----------------------------------------+--------+--------+---------+
| OPTO COUPLER - VPD                      | 92.5%  | 86%    | 92.04%  |
+-----------------------------------------+--------+--------+---------+
| PIRANHA - VPD                           | -      | 40%    | 97.30%  |
+-----------------------------------------+--------+--------+---------+
| BURBROWN - AYT                          | -      | 83%    | 28%     |
+-----------------------------------------+--------+--------+---------+
| TO –46 - VPD                            | -      | -      | 90.43%  |
+-----------------------------------------+--------+--------+---------+
| CNW - VPD                               | -      | -      | 85.71%  |
+-----------------------------------------+--------+--------+---------+
| STELLEX -VPD                            | -      | 56.25  | 33.33%  |
+-----------------------------------------+--------+--------+---------+
| LCOS - HMT                              | -      | -      | 25%     |
+-----------------------------------------+--------+--------+---------+
|                                         |        |        |         |
+-----------------------------------------+--------+--------+---------+

VPD=โรงงานกรุงเทพฯ AYT = โรงงานอยุธยา

LPN=โรงงานลำพูน SHANGHAI=โรงงานเซี่ยงไฮ้ HMT = โรงงานสหรัฐอเมริกา

  หมายเหตุ - ระหว่างปี 2542 ได้ทำการย้ายสายการผลิต COB/PCBA Micro-coil และ
  E-Module จากโรงงานกรุงเทพฯ ไปยังโรงงานที่เซี่ยงไฮ้
  จึงทำให้ไม่สามารถกำหนดกำลังการผลิตเต็มที่ได้้

  - ปี 2543 ได้ทำการย้ายการผลิต Burbrown จากโรงงานกรุงเทพฯ ไปยังโรงงานอยุธยา

โดยจำนวนกะที่สามารถผลิตได้ของ โรงงานกรุงเทพฯ เท่ากับ 3 กะ กะละ 7.5 ชม. สัปดาห์ละ
6 วัน

โรงงานลำพูน เท่ากับ 2 กะ กะละ 8 ช.ม. สัปดาห์ละ 6 วัน

  โรงงานอยุธยา เท่ากับ 2 กะ กะละ 12 ชม. สัปดาห์ละ 7 วัน

  โรงงานเซี่ยงไฮ้ เท่ากับ 2 กะ กะละ 10 ชม. สัปดาห์ละ 7 วัน

  โรงงานสหรัฐอเมริกา เท่ากับ 2 กะ กะละ 8 ชม. สัปดาห์ละ 5 วัน

และจำนวนกะที่ผลิตจริง มีดังนี้

โรงงานกรุงเทพฯ มีพนักงานทำงานวันละ 3 กะ กะละ 7.5 ชั่วโมง สัปดาห์ละ 6 วัน

โรงงานลำพูน มีพนักงานทำงานวันละ 2 กะ กะละ 8 ช.ม. สัปดาห์ละ 6 วัน

โรงงานอยุธยา มีพนักงานทำงานวันละ 2 กะ กะละ 12 ชั่วโมง สัปดาห์ละ 7 วัน

  โรงงานเซี่ยงไฮ้ มีพนักงานทำงานวันละ 2 กะ กะละ 10 ชั่วโมง สัปดาห์ละ 5 วัน

โรงงานสหรัฐอเมริกา มีพนักงานทำงานวันละ 2 กะ กะที่ 1 กะละ 8 ชั่วโมง กะที่ 2 กะละ 4
ชั่วโมง สัปดาห์ละ 5 วัน

วัตถุดิบและผู้จำหน่ายวัตถุดิบ

วัตถุดิบหลักของผลิตภัณฑ์แต่ละประเภท มีดังนี้ คือ

วัตถุดิบหลัก คือ แผ่น WAFERจะประกอบด้วย DIE/CHIP ซึ่งเป็นวัตถุดิบนำเข้าจากต่างประเทศ
โดยลูกค้าจะเป็นผู้ส่งให้ฮานา หลังจากประกอบเป็นแผงวงจรไฟฟ้าเรียบร้อยแล้ว
จะส่งกลับให้แก่ลูกค้า

+-----------+--------------------+------------------------------------+
| สินค้า      | วัตถุดิบหลัก           | แหล่งที่มา                            |
+-----------+--------------------+------------------------------------+
| IC        | FABRICATED WAFER * | ส                                  |
|           |                    | ่วนหนึ่งลูกค้าเป็นผู้จัดส่งให้ฮานาทำการประกอบ |
|           |                    |                                    |
|           |                    | อีกส่วนหนึ่งฮานาซื้อจากสิงคโปร์ สหรัฐอเมริกา |
|           |                    | ฮ่องกง                              |
+-----------+--------------------+------------------------------------+
| COB       | FABRICATED WAFER * | ส่วนหนึ่งลูกค้าเป็นผู้จัดส่งให้ฮานา           |
|           |                    | ทำการประกอบ                        |
|           |                    |                                    |
|           |                    | อีกส่วนหนึ่งฮานาซื้อจาก ฮ่องกง จีน ญี่ปุ่น     |
|           |                    | ไต้หวัน สหรัฐอเมริกา ประเทศไทย         |
+-----------+--------------------+------------------------------------+
| PCBA      | PCB IC และ         | ส่วนหนึ่งลูกค้าเป็นผู้จัดส่งให้ฮานา           |
|           | ชิ้นส่วนอิเล็คโทรนิคส์อื่นๆ | ทำการประกอบ                        |
|           |                    |                                    |
|           |                    | อีกส่วนหนึ่งฮานาซื้อจาก ฮ่องกง จีน ญี่ปุ่น     |
|           |                    | ไต้หวัน สหรัฐอเมริกา ประเทศไทย         |
+-----------+--------------------+------------------------------------+
| COIL      | Plastics Parts     | ฮานาซื้อจากสิงคโปร์ ,สวิสเซอร์แลนด์       |
|           |                    | มาเลเซีย และ บางส่วนในไทย            |
+-----------+--------------------+------------------------------------+
| E-Module  | FABRICATED WAFER   | ลูกค้าเป็นผู้จัดส่งให้ฮานา ทำการประกอบ     |
+-----------+--------------------+------------------------------------+
| LED       | Leadframe และ IC   | ลูกค้าเป็นผู้จัดส่งให้ ฮานา บางส่วน         |
|           | Plastic            | และฮานาซื้อเอง บางส่วน จาก มาเลเซีย    |
|           |                    | สิงคโปร์ ญี่ปุ่น สหรัฐอเมริกา              |
+-----------+--------------------+------------------------------------+
| Opto      | Leadframe และ IC   | ลูกค้าเป็นผู้จัดส่งให้ฮานา ทำการประกอบ     |
| Coupler   | Plastic            |                                    |
+-----------+--------------------+------------------------------------+
| Piranha   | Leadframe และ IC   | ลูกค้าเป็นผู้จัดส่งให้ ฮานา บางส่วน         |
|           | Plastic            | และฮานาซื้อเอง บางส่วน จาก มาเลเซีย    |
|           |                    | สิงคโปร์ สหรัฐอเมริกา ประเทศไทย        |
+-----------+--------------------+------------------------------------+
| Stellex   | Leadframe และ IC   | ลูกค้าเป็นผู้จัดส่งให้ฮานา ทำการประกอบ     |
|           | Plastic            |                                    |
+-----------+--------------------+------------------------------------+
| สินค้า      | วัตถุดิบหลัก           | แหล่งที่มา                            |
+-----------+--------------------+------------------------------------+
| Burbrown  | Leadframe, DIE     | ลูกค้าเป็นผู้จัดส่งบางส่วนและฮานา เซี่ยงไฮ้   |
|           |                    | จัดส่ง บางส่วน                        |
+-----------+--------------------+------------------------------------+
| To-46     | Header DIE และ Cap | ลูกค้าเป็นผู้จัดส่งให้ฮานา ทำการประกอบ     |
|           | Lens               |                                    |
+-----------+--------------------+------------------------------------+
| CNW       | Leadframe, DIE     | ลูกค้าเป็นผู้จัดส่งให้ฮานา ทำการประกอบ     |
+-----------+--------------------+------------------------------------+

  หมายเหตุ วัตถุดิบที่ลูกค้าเป็นผู้จัดส่งให้ฮานา ฮานาจะไม่บันทึกเป็นต้นทุนการผลิต

  * ซึ่งเป็นวัตถุดิบขั้นต้นเพื่อนำไปประกอบเป็น IC , COB , PCB ตามแผนภาพดังนี้

  Wafer Fabrication ---> IC Packaging--->COB/PCBA--->End User
  Application

ปัจจุบัน วัตถุดิบในประเทศที่จะนำมาใช้กับผลิตภัณฑ์ของฮานายังมีปริมาณจำกัด อย่างไรก็ตาม
หากเป็นไปได้ ฮานาพยายามที่จะหาตลาดวัตถุดิบภายในประเทศก่อน ขณะนี้
ฮานาสามารถจัดหาวัตถุดิบได้เพียงพอต่อความต้องการ
โดยทำการซื้อวัตถุดิบจากผู้จำหน่ายทั้งในและต่างประเทศรวม 215 ราย
และจะวางแผนในการสั่งซื้อวัตถุดิบล่วงหน้า 3 เดือน

สำหรับผลกระทบจากการเปลี่ยนแปลงราคาวัตถุดิบมีเพียงเล็กน้อย เนื่องจากบริษัทมีข้อตกลง
กับผู้จำหน่ายในการที่จะเพิ่มหรือลดปริมาณสั่งซื้อ โดยจะต้องแจ้งล่วงหน้าอย่างน้อย 3 เดือนในกรณี
ที่มีการเปลี่ยนแปลงดังกล่าว และ ผู้จำหน่ายจะต้องแจ้งบริษัทล่วงหน้าอย่างน้อย 3 เดือนเช่นกัน
กรณีที่มีการเปลี่ยนแปลงราคา

นอกจากนี้ ฮานาจะมีขั้นตอนในการทดสอบคุณภาพทางวิศวกรรมของวัตถุดิบ ก่อนนำวัตถุดิบไปประกอบ
เป็นชิ้นส่วนอิเล็คโทรนิคส์ เพื่อให้มั่นใจว่าสินค้าที่ผลิตจะได้มาตรฐาน
โดยปัจจุบันสัดส่วนการซื้อวัตถุดิบในประเทศ ต่อต่างประเทศเท่ากับร้อยละ 38 ต่อ 62

ผลของการเปลี่ยนแปลงทางเทคโนโลยีต่อการใช้วัตถุดิบ

การเปลี่ยนแปลงทางเทคโนโลยีที่ผ่านมา
ส่วนใหญ่เป็นการเปลี่ยนแปลงลักษณะการประกอบหรือแม่พิมพ์ แต่วัตถุดิบยังคงใช้ในลักษณะเดิม
ดังนั้นวัตถุดิบจึงไม่ได้รับผลกระทบต่อการเปลี่ยนแปลงดังกล่าว โดยถ้าเป็นการสั่งทำ
ผลิตภัณฑ์ที่ต้องใช้อุปกรณ์พิเศษซึ่งฮานาไม่สามารถนำไปใช้กับลูกค้ารายอื่นได้
ฮานาจะคิดราคาสำหรับการเพิ่มอุปกรณ์ พิเศษนี้ต่อลูกค้า

สภาพปัญหาเกี่ยวกับวัตถุดิบ

ฮานาไม่ค่อยมีปัญหาเกี่ยวกับสภาพวัตถุดิบเนื่องจากจะมีการทดสอบคุณภาพของวัตถุดิบโดยวิศวกรของบริษัท
ก่อนเริ่มทำการประกอบ และการจัดซื้อวัตถุดิบหลักของแต่ละผลิตภัณฑ์จะสั่งซื้อ
กับผู้จำหน่ายตามรายชื่อผู้จำหน่าย ซึ่งฮานาได้จัดทำขึ้นและได้รับการอนุมัติจากลูกค้าแล้ว

ผลกระทบต่อสิ่งแวดล้อม

เนื่องจาก ฮานา เซมิ ซึ่งประกอบ IC มีขั้นตอนในการผลิตหนึ่งซึ่งมีการชุบขา IC ด้วยตะกั่ว
ซึ่งจะมีน้ำทำความสะอาดหลังชุบ และต้องทำการบำบัดน้ำเสีย

สำหรับโรงงานที่ลำพูนนั้น ได้ปฏิบัติตามกฎของนิคมอุตสาหกรรมที่โรงงานตั้งอยู่ คือ
ทำการบำบัดน้ำเสียขั้นหนึ่งก่อนลงท่อระบายของนิคมอุตสาหกรรม
ซึ่งจะถูกนำไปบำบัดน้ำเสียรวมของการนิคม

- การควบคุมผลกระทบต่อสิ่งแวดล้อมอยู่ภายใต้การควบคุมของหน่วยงานใด

ในการตั้งโรงงานอุตสาหกรรม ฮานาต้องยื่นขอใบอนุญาตตั้งโรงงานซึ่งจะต้องแสดงกรรมวิธีการผลิต
เพื่อประกอบการพิจารณา ถ้าหากกรรมวิธีการผลิตมีสิ่งที่มีผลกระทบต่อสิ่งแวดล้อม เช่น น้ำเสีย
อากาศเสีย จะต้องผ่านการพิจารณาและได้รับอนุญาตจากกองสิ่งแวดล้อมโรงงาน
นอกจากนั้นหลังจากก่อสร้างโรงงานเสร็จ ก่อนการ ประกอบกิจการ
จะต้องให้ทางกรมโรงงานอุตสาหกรรมมาตรวจสอบและออกใบอนุญาตประกอบกิจการ
ซึ่งเจ้าหน้าที่จะมาตรวจสอบว่าเป็นไปตามที่ฮานา ขออนุญาตไว้หรือไม่ก่อนที่จะให้ใบอนุญาต และ
ใบอนุญาตนี้ไม่ใช่ ใบอนุญาตที่ ให้ใช้ได้ตลอดไป
แต่จะต้องมีการต่ออายุเป็นระยะๆไปซึ่งการต่ออายุแต่ละครั้ง จะต้องมีการตรวจสอบก่อนที่จะให้ต่อ
โดยกองควบคุมโรงงาน กรมโรงงานอุตสาหกรรม สำหรับกรณีที่มีการชุบตะกั่วนั้น
ฮานาจะต้องดำเนินการ ขออนุญาตที่เขตทุกปี

- การดำเนินการของบริษัทเพื่อลดผลกระทบในเรื่องดังกล่าว และ
ผลการปฏิบัติจริงเมื่อเทียบกับอัตราสูงสุดที่กฎหมายกำหนด

ในปี 2536 บริษัทได้ปรับเปลี่ยนกระบวนการผลิต IC ซึ่งเดิมใช้สารเคมีที่ผลิตแล้วเกิดสาร CFC
ต่อมาได้ใช้เครื่องจักรที่เรียกว่า WET MEDIA DEFLASH แทนซึ่งผลิตแล้วไม่เกิด CFC
ซึ่งทำให้ไม่เป็นอันตรายต่อ สิ่งแวดล้อม นอกจากนั้นยังทำการบำบัดน้ำเสียซึ่งเกิดจากการชุบขา IC
ด้วยตะกั่ว โดยฮานาได้จัดให้มีกรรมวิธี การบำบัด น้ำเสียซึ่งได้รับอนุมัติจากฝ่ายมลพิษทางน้ำ
กองสิ่งแวดล้อมโรงงาน โดยฮานามี PH CONTROLLER อัตโนมัติซึ่ง ควบคุมค่า PH
ของน้ำที่ได้รับการบำบัดไว้ที่ 6-8 PH

การดำเนินการดังกล่าวของฮานา ได้ปฏิบัติตามเงื่อนไขการอนุญาตให้ประกอบกิจการโรงงาน
ตามมาตรา 12 วรรคห้าแห่งพระราชบัญญัติโรงงาน พ.ศ.2535
ให้กำหนดเงื่อนไขที่ผู้ประกอบกิจการโรงงานจะต้องปฏิบัติเป็นพิเศษไว้ ดังนี้

1. ต้องมีและใช้ระบบขจัดน้ำทิ้ง ที่เกิดขึ้นจากกรรม วิธีการผลิตที่มีขนาดและประสิทธิภาพเพียงพอ
ไม่ก่อให้เกิดเหตุเดือดร้อนหรือเป็นอันตรายต่อผู้ปฏิบัติงาน และ ผู้อยู่อาศัยใกล้เคียง

2. ต้องมีมาตราการควบคุมและป้องกันไอสารเคมี ที่เกิดขึ้นจากกรรมวิธีการผลิต ไม่ก่อให้
เกิดเหตุเดือดร้อน หรือ เป็นอันตรายต่อผู้ปฏิบัติงานและผู้อยู่อาศัยใกล้เคียง

3. ต้องมีและใช้เครื่องปรับอากาศ หรือ พัดลมระบายอากาศ หรือ พัดลมดูดอากาศ
ให้มีขนาดเพียงพอต่อกิจการและเหมาะสมต่อสภาพการทำงาน โดยจะต้องเปิดใช้ตลอดเวลาทำงาน

4. ใบอนุญาตประกอบกิจการนี้อาจถูกเพิกถอนได้ หากกรมโรงงานอุตสาหกรรม
ได้รับการร้องขอจากหน่วยราชการที่เกี่ยวข้อง
เนื่องจากมีการใช้อาคารโรงงานผิดประเภทจากที่ได้รับอนุญาตไว้

5. ต้องมีและใช้ระบบกำจัดสิ่งปฏิกูลหรือวัสดุที่ไม่ใช้แล้ว หรือ
ใช้บริการของศูนย์บริการกำจัดกากอุตสาหกรรม และ
ต้องได้รับความเห็นชอบจากกรมโรงงานอุตสาหกรรมด้วย

- ประวัติการกระทำผิดเกี่ยวกับสิ่งแวดล้อม

- ไม่มี -

- แนวทางแก้ไข (ถ้ามี)

- ไม่มี -

งานที่ยังไม่ส่งมอบ

-ไม่มี -